open-index/open-wikipedia-markdown huggingface dataset:
也里牙思火者

**也里牙思火者**，東察合台二世汗，禿忽魯帖木兒之子。

禿忽魯帖木兒征西、一統汗國，以也里牙思火者守河中，為河中總督，以帖木兒佐之。至正二十二年，禿忽魯帖木兒薨，也里牙思火者東歸，立，汗國西部遂亂，帖木兒與忽辛欲除東汗國之勢。次年，也里牙思火者西伐撒馬兒罕，圍之，以強禦、疾疫而不勝。二十五年，也里牙思火者還伊犁。二十八年，其為杜格拉特部之埃米爾哈馬兒丁所害。

分類:元列傳
分類:察合台世家
三年甲班-自今日始，諸位皆質-

《**三年A班-自今日始，諸位皆質-**》，日本電視劇，日本電視臺作。菅田將暉主演。

分類:平成電視劇
分類:日本電視臺電視劇
筮

**筮**者，古之謂卜祝事也。《詩》有言：「爾卜爾筮，體無咎言」。今者多呼**占卜**。多以龜甲、銅錢、竹籤、紙牌諸物，查其徵兆，以斷吉凶禍福。其行於天下諸國，樣式繁多。諸華有八字、紫微之術，泰西則多盛占星、塔羅之法。
分類:信仰
己亥湖南鳳凰幽姦少女案

疑犯龍某和，鳳凰山江人，及艾猶矜，心性反悖。好春宮，遂網購鐵環、電棍等，仿行其道。二〇一六年，設窨於宅下，置便桶、鐵索備焉。二〇一九年二月十三，出車尋客，遇二八女生於山江新農村，甚悅之，乃縲紲以還，恣所強暴。女生既失聯，家人報案。二十四日後，始為民警所救。

分類:中華人民共和國紀事
愛薛

**愛薛**，元學者。拂林人，其家世尊聶斯脫里教，通西域諸國語及星曆、醫藥也。祖不阿里、父不魯麻失。太祖二十一年生。年約二十，代父事定宗。中統四年，掌西域星曆、醫藥二司。至元二十年，從丞相孛羅使伊利汗國。還朝，累遷翰林學士承旨，兼修國史。大德元年，拜平章政事。仁宗時封**秦國公**。至大元年，薨，追封**拂林王**，諡曰**忠獻**。

長子也里牙，光祿大夫、秦國公、崇福院使，領司天台事，以與文宗逆謀，惠宗時詔暴其罪。

分類:元列傳
顧問

**顧問**，弼士也，專攻學問，以俟諮諏。法律、政治、投資、港事、軍事、國策、地產、工程、國家安全云者，皆有其顧問。

夫顧問之建言，一尚獨立，二尚中立。是故問所從來，審辨私心之有無，然後察納。

分類:群
令和

**令和**，日本天皇德仁之年號。公元二〇一九年五月一日始用。令，善也。和，順也，又日本之謂也。
## 典據

大化以降，凡東島年號，皆摭乎漢籍，令和則取諸《萬葉集》第五卷，云〈梅花謌卅二首并序〉，原文、書下文、題詞如左。

原文
: 于時、初春**令**月、氣淑風**和**、梅披鏡前之粉、蘭薫珮後之香。

書下文
: に、のにして、くぎ、はのをき、はのをす。

題詞
:梅花歌卅二首并序 / 天平二年正月十三日萃于帥老之宅申宴會也 于時初春令月 氣淑風和梅披鏡前之粉 蘭薫珮後之香 加以 曙嶺移雲 松掛羅而傾盖 夕岫結霧鳥封縠而迷林 庭舞新蝶 空歸故鴈 於是盖天坐地 【促】膝飛觴 忘言一室之裏 開衿煙霞之外 淡然自放 快然自足 若非翰苑何以攄情 詩紀落梅之篇古今夫何異矣 宜賦園梅聊成短詠

「令和」之號，和則和矣，或者引據，發其漢源。岩波書店嘗梓新日本古典文學大系，中有《萬葉集（一）》，補註斯句，謂之或仿張衡《歸田賦》。「於是仲春令月，時和氣淸，原隰鬱茂，百草滋榮。」此《賦》之原句也。且「氣淑風和」句，蓋亦仿自王羲之《蘭亭集序》「天朗氣清，惠風和暢」句。薛元超，唐人，作《諫蕃官仗內射生疏》，有「時惟令月，景淑風和，宸襟有豫，百灵胥悦」句，亦略先乎大伴旅人。

末次由紀以漫畫聞，元號既出，援故事以美之，曰：「令月，陰曆二月之異稱也。謂是月也，何事皆可始作。」

## 引據


分類:令和書
鼠

**鼠**者，小獸也，隸齧齒目鼠形亞目鼠總科。其形似鼹而尾長，其聲似鳴而細，其性狡猾而貪，其食穀物而不厭。毛黑白相雜，耳大目細，齒銳而長。性怯而狡，善走藏，食穀草果實。常居穴中，或穿壁而居。能生子多，一胎至十數。

鼠能穿牆入屋，能偷食藏物，能傷衣裳器皿，能傳疾病毒菌。為人畜之害，宜除之也。故人常設陷阱以捕鼠，或飼貓犬以驅鼠，或用毒藥以殺鼠。

鼠亦有其美德，如忠於其偶，勇於抗敵，善於適應，不畏困難。而鼠亦有為人所用者，如實驗室之白鼠，或馴服之寵物鼠。

分類:靈長總目
占星術

替代文字|置中|無框|占星術

**占星術**者，亦稱**星相學**，乃觀穹宇之星變以察世間之秋毫者也。有廟旺落陷、刑衝拱合之說。其行諸萬邦，種類繁複，多迨盛至今。

## 起源
初，肉食者多遣卜祝之臣制曆法，以釐農時，於是有占星興。華夏占星多以斷國運世事，述個人之兇吉者甚少，故歷代多禁民庶習之。然西洋與相逆也，蓋其多闡個人之禍福，而稀問津於國是，因迨兹遺訊益多。

分類:群學

## 分野
*中國占星術
*西洋占星術
*印度占星術
塔羅牌

**塔羅**者，西洋之卜筮技也。「塔」者，「道」也，「羅」者，「王」也，合謂之「王道」。其俶乎中世，西元十九世紀以降，多派興盛，以韋特系為尚。牒凡七十八，以測析人事。

分類:信仰
日本人

**日本人**，日本國之國民也。多大和人，間以琉球、阿伊努、朝鮮、華人之民庶。日語不是謂朝鮮人、華人，而名以「在日朝鮮人」、「在日中國人」或「華僑」。

分類:日本史
吾為男高中生，以輕小說聞，有一女同窗，年少於余，事聲優，方緊扼吾頸

《**吾為男高中生，以輕小說聞，有一女同窗，年少於余，事聲優，方緊扼吾頸**》，日本輕小說也，時雨澤惠一作，平成廿六年始刊。
 

分類:平成輕小說
漢人

**漢人**，亦稱**漢民族**，凡十二餘億口，舉世之至多也。中華人民共和國、中華民國、新加坡，其民別以種，皆漢人最夥。

## 史
《史記·五帝本紀》云：「黃帝二十五子，其得姓者十四人為十二姓。」姚姓有堯、舜，姒姓有鯀、禹，姬姓有棄，子姓有契，嬴姓有益，皆王也。

「漢人」自稱，始於漢武帝。

## 參見
*中華民族

分類:中華史
神秘學

夫**神秘學**者，形而上學也，所究皆超自然。今多指占星、塔羅、通靈、召喚之屬。

分類:群學
二〇一九年

## 大事
按，以下月日，悉從西曆。

*一月九日，中華人民共和國國務院告曰：「萊蕪市今隸於濟南市矣。」
* 三月十日，衣索匹亞航空飛機墜，百五十七人盡隕。以僅歷五月，此機型再墮，列國皆禁其飛行、起降於邦內。
* 三月十五，新西蘭基督寺府有徒銃撃邑内回觀，殁者五十。
* 四月一日，日本定新年號爲「令和」，俟西曆五月一日德仁親王登極始用。📰
* 四月十一，共筆解密創始人阿桑奇見捕於英都，眾人舉牌，立威斯敏斯特灋院前，以伸民情。
* 四月十五，法京聖母院罹祝融之災。📰
* 五月一日，日本國天皇明仁遜位於太子德仁，更元令和。
* 五月四日，泰王哇集拉隆功行踐祚之禮，是為十世王。
* 六月八日，梵蒂岡電臺新設節目，以拉丁語報世事。📰
* 六月廿二，聞蹴毬者德爾加多入漢籍。📰
* 七月三日，李彥宏講演，爲人沃水矣。
* 七月十八，巳正二刻許，京都動畫工房見焚，卅五人歿。📰
* 八月二日，中國乾隊吳昊錕穫首金于萬國奧林匹克語文學競賽。📰
* 八月十六，會香港有事，李嘉誠報刊曰：「黃臺之瓜，何堪再摘。」📰
* 八月廿八，印度賈坎德邦新堰竣工，未滿一日即毀。主司曰：「此鼠洞之緣也」。📰
* 九月許，中華官府開倉，以供豬肉，猶未平息豬價。📰
* 九月二日，鄂省恩施朝陽坡小學遭襲，孩童八死二傷。肇事者已拘。📰
* 九月六日，福建湄洲媽祖乘動車，持牒巡安遶境。📰
* 九月八日，香港李嘉誠評民潮云：「惟願參事諸君，體諒大局。主政有司，亦宜網開一面。」📰
* 九月十七，長江水怪，逮之於岸，實發棄氣囊也。先是有好事佈影像，云長江中現怪獸。📰
*十月卅一，沖繩首里城罹祝融之災。
* 十一月三十，免山西省委書記駱惠寧，樓陽生為代。
* 十二月一日，瘟疫起於武漢，肆虐於荊楚，乃至中國、寰宇，三年有餘方息。

## 殁
按，以下月日，悉從西曆。

* 一月十六，中國格致家于敏仙逝，壽九十三。
* 二月廿四，李學勤逝，壽八十六。學勤中國人，通攷古學，善古文字。
## 兼查

* 是年大典卷首世事欄之存檔
順反異構

凡分子有二碳雙鍵者，其旋轉皆有所限，故其形常有二種，此之謂**順反異構**。
左|縮圖|順丁-2-烯
左|縮圖|反丁-2-烯
丁-2-烯分子之形有二種，其甲基或俱在同側，或相對而處。俱在同側者曰順，相對而處者曰反。
## 性
順者之性與反者甚異。順者之沸温常高於反者，蓋順者有極性，其分子之力大，非高温不能分之。而反者無極性，故其沸温常低。

然順者之熔温常低於反者。蓋反者之分子，其形相稱，故易於聚集，而難分散之，故其熔温常高。順者之分子則反是，其形不相稱，故難於聚集，是以熔温常低也。
鳥

**鳥**者，長尾禽總名，羽翼之動物也，隸鳥綱。體溫恆定，卵生，有喙無齒而身布羽。其胸有龍骨突，前足成翼，後足能行。羽毛繁多，色彩鮮明，聲音清脆，形態各異。能飛於天，鳴於林，巢於樹，食於地。鳥之種類，不可勝數，或大或小，或美或醜，或善或惡。鳥之美者，如鳳凰、孔雀、鸚鵡、燕子等；鳥之醜者，如烏鴉、鵪鶉、烏鵲、雞等。鳥之善者，如鶴、鵲、燕、雁等；鳥之惡者，如鷹、隼、雕、鷲等。

鳥有群居者，有獨行者，有遷徙者，有留止者。鳥之食物，或草或蟲，或肉或魚，或穀或果。鳥之用途，或觀賞或食用，或傳信或解悶。鳥之性情，或溫或猛，或忠或叛，或聰或笨。鳥之生命，或長或短，或寧或辛。鳥之故事，千古流傳，不勝枚舉。

鳥之美德，值人倣效，如忠於伴侶，如勤於築巢，如敏於捕食，如樂於歌唱。人與鳥有時相親相敬，有時相敵相殘。人愛美鳥，以為玩賞；惡醜鳥，以為食用。人敬善鳥，以為祥瑞；怨惡鳥，以為凶兆。人與鳥，妙不可言也。

## 據

分類:鳥
燧人氏

**燧人氏**，古之三皇，有巢氏之子。 **風**姓，諱**允婼**，華夏族。燧人鑽火，教人熟食，立國曰燧明，為後世奉為「**火祖**」，號**燧皇**。立一百一十年，崩，子伏羲嗣。

## 引據
*《風俗通義·皇霸篇》
*《禮緯·含文嘉》

分類:先三代本紀
分類:華夏神話
雞

**雞**，鳥也，十二地支之一。屬家禽，種數，其肉蛋均可食。以翅短而不能高飛，雄可報曉，雌善孵卵。
肝炎

**肝炎**者，肝臟發炎之疾也。其表征各異，或黃疸，或嘔吐，或腹瀉，或食欲不振。據其病由，凡二：病毒性，非病毒性。
## 非病毒性肝炎
酗酒，藥物，毒素所引者是。
## 病毒性肝炎
病毒入體，由是患之。凡五：甲、乙、丙、丁、戊。
### 甲肝
或甲肝病毒入體，初染疾者肌黃、腹痛、腹瀉。
### 乙肝
### 丙肝
### 丁肝
### 戊肝

## 據
*《傳染病學》第八版 人民衛生出版社
*通語維基大典

分類:醫學
禽

**禽**，二足而羽者也。亦爲群鳥之總名，如家禽、猛禽之屬。古常假禽以通「擒」意，捕也。

家禽，馴禽也。家禽以雞、鴨、鵝最眾，而火雞、鴿、鵪鶉，亦不鮮見。
分類:鳥
蟲

*本意**[[毒蛇]]**
*後多指**昆蟲**，屬動物界節肢動物門昆蟲綱
*今亦可爲**[[動物]]**通稱
*吳地之民多呼**[[鼠]]**爲「老蟲」
梁康伯

**梁康伯**，**嬴**姓，諱**康**，一作**慶**，字**伯侃**，春秋時梁主。秦仲少子，長兄秦莊公、次兄福、三兄祿、四兄壽。周共和十年生。宣王七年，秦莊公率兄弟五人及周師七千人，破西戎，宣王封莊公為西垂大夫，得大駱於犬丘之地；又封康等於諸地。春秋初，周平王命為梁康伯，立國於夏陽少梁，號梁，一曰東梁。配龍姬，子四，長輈、次輯、次輔、次軫。平王十五年，薨。子輈嗣。

分類:梁伯世家
牛

**牛**者，四足之畜也，隸偶蹄目牛科牛亞科。有角有尾，能耕能乳，人之所養。牛之雄者曰**牡**，雌者曰**牝**。牡牝相合，生子孫，不絕於世。牛之色有黃、黑、白、紅、青、雜，或一色或兩色或三色。

牛之性溫和而勤勞，不辭勞苦，忠於主人。人食其肉，衣其皮，用其角為器，用其糞為肥。牛有聲而無言，能聞能視，不知善惡。凡人欲養牛者，當以草料之，以水飲之，以棒策之，以籠絡之，則牛可使為人用矣。

故云牛者，其力巨大而能耕田，其乳甘美而能食人，其皮厚重而能衣人，其肉鮮嫩而能養人，其骨堅硬而能器人。牛之用，不可勝數也。是以古之聖王，以牛為祭祀之禮，以牛為農業之本，以牛為財富之象。

牛以其至誠之心，象天地之化育，遂為上古之良友也。

分類:偶蹄目
喙

**喙**者，雀之口也。字形聲，從口，從彖，彖亦聲。本意鳥獸之上大下小，以上包下之長吻部。後世多特指鳥嘴。
## 據

分類:鳥
虎

替代文字|縮圖|虎
**虎**者，猛獸也，隷貓科豹屬虎種。其形似犬而大，有黑白相間之毛，五爪，長尾，大口，利牙，能噬人畜。虎居山林，善水，或隱於草叢，或臥於洞穴。

其性剛暴，好食肉，善馳走，能攻人畜。虎居山林，或隱於草叢，或臥於洞穴。虎之跳，如風電之速，能越過深谷。虎之威，如王者之氣，能服眾獸。故古以虎為王者之象，或以虎皮為禮服。古亦以為神物，故有虎符、虎爪、虎頭、虎尾之稱。虎之音，咆哮如雷，能震動山林，故每以虎喻豪勇，諸侯服虎文鞬，將軍佩虎符，士卒刺虎紋於體。

分類:豹屬
龍

**龍**者，鱗蟲之長，天地之靈獸也。位列十二地支，亦列四靈。能幽能明，能細能巨，能短能長，其於春分而登天，抵秋分而潛淵。其角似鹿、頭似牛、目似蝦、嘴似驢、腹似蛇、鱗似魚、足似鳳、鬚似人、耳似象，其形多異能，是故祥瑞兆也。

其性剛烈而仁慈，喜雨而惡暴，喜音而惡鬧。其聲如雷，其氣如雲，其目如日，其鱗如珠。天地之間，無不畏其威而敬其德。古之聖人，皆以龍為象，以示其高明之德與玄妙之道。

龍之所在，風雨隨之。龍之所好，珠玉為之。龍之所怒，山河崩裂。龍之所悲，江海泣血。龍有九子，曰囚牛，曰睚眥，曰嘲風，曰蒲牢，曰狻猊，曰贔屭，曰狴犴，曰負屭，曰螭吻，各有所好。

龍負盛名，故中外近於其形者，皆譯稱龍，詳見釋義。

## 據


分類:龍
娜迦

佛教之**龍**，梵文呼爲**娜迦**，爲印度八部之一，海之巨蛇也。

分類:古譚之生物
公子虔

**公子虔**，**嬴**姓，名**虔**，戰國時秦公子，秦孝公兄。嘗為太子駟之右傅，公孫賈為左傅。商鞅變法，太子犯法，刑公子虔。後以犯他法，公子虔受劓，去其鼻，遂杜門不出凡八年。孝公薨，太子嗣，是為惠文王。其與百姓等告鞅十大罪，王遂殺鞅而族之。

## 引據
《史記·商君列傳》

分類:秦列傳
翼

**翼**，翄也，蟲鳥所以飛也。今世人類開物，造飛機、宇宙飛船，亦有翼。

## 鳥翼
鳥翼覆羽。鳥振羽而成力，使之飛。鳥亦可以翔，如鷗翼窄長，能翔。

## 機翼

機翼擬鳥翼，戾飛機於空中。
分類:官理
四靈

**四靈**者，青龍、玄武、白虎、朱雀，凡四者也，爲諸天之守護。典出《禮記》，後世多采其義：「何謂**四靈**？**麟鳳龜龍**，謂之四靈。故龍以為畜，故魚鮪不淰；鳳以為畜，故鳥不獝；麟以為畜，故獸不狘；龜以為畜，故人情不失。」
## 據

分類:中華古譚之生物
疊

**疊**者，日人謂之地席也。多以藺草編就，而供坐臥。其俶乎劉漢，而興於隋唐，隨之遠播高麗、日本諸邦。唐以降，臥床多行，是以漸鮮。
分類:民生
鹿

替代文字|縮圖|鹿
**鹿**者，獸也，多屬鹿科，爲哺乳動物偶蹄目，眼窩深陷，有顏面線，腿纖而長，善奔走，雄鹿多有角。種數，凡十六屬四十三種，廣布環宇。其肉可食，皮亦可爲革。幼鹿之角可入藥，謂之鹿茸。
分類:偶蹄目
床

**床**，安身之坐者。昔者多指坐器。隋唐後，胡床興，而多謂之臥床也。

分類:民生
溫帶

**溫帶**之地多四季分明。環宇間去之寒熱二帶者皆稱溫帶也。其態繁多，可分溫帶季風氣候、溫帶大陸性氣候、溫帶海洋性氣候、亞熱帶季風氣候並地中海氣候七屬。
分類:天候學
東門襄仲

**東門襄仲**，**姬**姓，名**遂**，字**襄仲**，家居曲阜東門，因以為氏，故曰東門襄仲，或謂**公子遂**。一曰襄仲者，為其諡也，父魯莊公。魯文公時，襄仲與公寵姬敬嬴親善，敬嬴請立其子公子餒為儲。文公十八年，文公薨，襄仲殺哀姜子公子惡、視，立庶公子餒為魯侯，是為宣公，襄仲复掌國，魯政遂盡歸東門氏也。時叔孫氏、孟孫氏以與東門氏日隙，三族鬥之，皆為襄仲所退。惟季文子為防襄仲所害，遂尊魯公，附於東門氏。宣公八年，襄仲將死，命子歸父繼之。
分類:周列傳
還珠格格

《**還珠格格**》，電視劇，臺人瓊瑤作，述清小燕子之事，民國八十七年十月始播於中視，趙薇主演。其後改為小說。

分類:中視電視劇
分類:中華民國小說
禮部

**禮部**者，古有司也，北魏始置。夫**禮**者，履也，所以事神致福也。隋以降，爲六部之一，後世多襲之。其先屬尚書省，至元時改隸中書省，及明洪武間罷三省，而六部唯從帝命，以禮部尚書尹之，既迨清季而廢。
## 據

分類:中華史
吏部

**吏部**者，昔政樞也。**吏**者，治人者也。於東漢始置吏曹，魏晉其後稱**吏部**。主官勳之任免、稽查、升遷之務。吏部尚書長之，爲六部首也。
## 據

分類:中華史
新兵日誌

《**新兵日誌**》，電視劇，民視作，述清臺中成功嶺之事。

分類:民視電視劇
分類:戎
巫女 (電視劇)

《**巫女**》，電視劇，臺公共電視臺作。製於民國一〇六年，陳和榆撰、導。郭書瑤、蔡凡熙、陳慕義演。是劇以蘇菲亞為揆。

分類:公視電視劇
光陰故事

《**光陰故事**》，電視劇，述眷村「自強一村」之事。民國一零七年十一月十日始播於中視。

分類:中視電視劇
仙劍奇俠傳

《**仙劍奇俠傳**》，單人電腦遊戲也，以華夏神話為揆。民國八十四年佈，臺灣人姚壯憲所製。

## 引據

## 他典
* 仙劍奇俠傳遊戲官棧

分類:臺灣電子遊戲
返校

**返校**，單人電腦遊戲也，以恐怖為揆。民國一零六年佈，赤燭遊戲所製。赤燭，臺公司也。

## 引據

## 他典
* 返校遊戲官棧

分類:臺灣電子遊戲
貓之報恩

《**貓之報恩**》。動畫電影也，吉卜力社製。成於平成十四年，柊葵原作、森田宏幸導演。同年七月三十日日本首映。

分類:平成動畫
分類:平成影戲
分類:吉卜力社
猿

**猿**者，亦稱**猿猴**，嘗為**猴**之別稱，地支之一。今多指猩猩、長臂猿之屬，靈長動物也，頰下無囊，尻無尾。亦書**猨**。

分類:狹鼻小目
吉卜力社

《**吉卜力社**》，日本動畫社也。昭和六十年六月十五，立於東京都小金井市。

## 影戲一覽
*《風之谷》
*《蒼穹之城》
*《龍貓》
*《螢之墓》
*《魔女宅配》
*《歲月童話》
*《紅豬》
*《平成狸合戰》
*《心之谷》
*《魔法公主》
*《鄰家山田君》
*《千與千尋》
*《貓之報恩》
*《霍爾之城堡》
*《地海戰記》
*《崖上之波妞》
*《借物一女艾莉緹》
*《自紅花坂》
*《風起》
*《輝耀姬物語》
*《相思瑪妮》
*《赤龜：小島物語》
*《安雅與魔女》
*《鷺與少年》


分類:昭和動畫社
千與千尋

《**千與千尋**》。動畫電影也，吉卜力社製。成於平成十三年，宮崎駿原作、導演。同年七月二十日日本首映。

分類:平成動畫
分類:平成影戲
分類:吉卜力社
一百萬零一夜

《**一百萬零一夜**》。英影戲也。改自印小說《Q&A》，使官維卡斯·史瓦盧普作，丹尼·鮑伊導演。二零零八年十一月十二日美特柳賴德影展首映。

分類:英國影戲
塞萬提斯

**米格爾·德·塞萬提斯**者，西班牙小說家也。一五四七年九月二十九日生，一六一六年四月二十二日歿。評者多以西文文壇文士，塞萬提斯居魁，於寰宇諸家，亦屬脫穎。有名著《堂吉訶德》，譯語百四十，獨次耶經。其書於西班牙語，流化鴻巨，西語有名，云「塞氏之言」。 塞氏用語多機巧，號曰「**妙機王**」。一五六九年，放於卡斯蒂利亞，流至羅馬，客投樞機胡利奧阿克夸維瓦。後從戎，為水師步兵，至一五七五年，俘於巴巴里海寇。囚五年，父母及三一會集金質之，歸馬德里。一五八五年，纂牧謠小說《伽拉太亞》，時以無敵艦隊採買、官府稅吏為業。一五九七年，以三年帳目不合復囚於塞維利亞。一六〇五年，纂堂吉訶德一卷於巴利亞多利德，初版而大濟。一六〇七年，居馬德里。一六一三年，纂《閑書正範》。次年，纂《帕爾納索斯山行記》。一五年，纂《未演八喜劇八幕間短劇》、《堂吉訶德》次卷。一七年，遺稿《貝爾西雷斯西希斯蒙達歷險記》付梓。
## 據

分類:西班牙哈布斯堡列傳
分類:基礎之文
埤雅

《**埤雅**》，辭典，北宋陸佃輯，凡二十卷，考《詩經》動植物也。

陸佃既歿，宣和七年，其子陸宰為之序。

《四庫全書總目提要》卷四十〈埤雅〉條論曰：「然其詮釋諸経、頗拠古義。其所援引、多今所未見之書。其推闡名理、亦往往精鑿。謂之駁雑則可、要不能不謂之博奧也。」

南宋羅願撰《爾雅翼》，亦分類以述動植物。

## 兼查
* 小爾雅
* 釋名
* 廣雅
* 新舊黨爭

## 引據
*《埤雅》與古籍整理研究
*陆佃和他的《埤雅》

## 他典
* 西元一四七八年韓國木刻《埤雅》
模犯生

《**模犯生**》，泰國影戲也，映於佛曆二五六〇年五月三日。納塔吾·彭皮里亞導演。所述天才之事，其名曰琳。

分類:泰國影戲
畢加索

**巴勃羅·魯伊斯·畢加索**，教名曰**巴勃羅·迪戈·何塞·弗朗西斯科·德保拉·胡安·尼波穆切諾·瑪麗亞·德洛斯雷梅迪奥斯·西普里亞諾·德拉聖蒂西馬·特立尼達·鲁伊斯·畢加索**，西班牙雅師也。一八八一年十月廿五日生，一九七三年四月八日歿。善油繪、塑像、印版、塑陶、置臺、作詩、撰劇。巴勃羅襄興立體主義、接敷之繪，首創建築塑像，流澤深遠。有名作，曰《亞維農少女》，屬早期立體主義，一九〇七年作；曰《格爾尼卡》，材以西班牙內戰時，德、義軍轟炸格爾尼卡，一九三七年作。畢加索少時即見賦性，嘗繪以現實主義。至二十世紀初十載，畫風始易，屢試以新思、新法、新題。俟一九〇六年後，畢加索觀野獸派雅師亨利馬蒂斯作，遂銳意革新，終與生隙，競相創作，評者多以為近代藝術之魁首二也。觀畢氏一生，可謂繪作等身，名達財富，以其藝術大新於世，雅功彪炳，名垂青史。
## 畫風
一九一〇年代末，至一九二〇年代初，畢氏所作，多屬新古典主義。後一九二〇年代中，所作多屬逾實主義。每有新作，皆融前作之風。
### 作別
畢加索畢生之作，評者常以作時別之；晚年之作，分期所名，多有爭論。今公議同者，曰青鬱期，曰薔薇期，曰非化期，曰解析立體期，曰建構立體期，又名琉璃期。

## 據

分類:西班牙中波旁列傳
分類:基礎之文
豬寶

**豬寶**，美國電影也，一九九五年八月二四日佈。克里斯努南執導。
 

分類:美國影戲
雞與牛

《**雞與牛**》，美國動畫，大衛·費斯作。主角乃兄雞，妹牛二畜焉。

分類:卡通頻道電視節目
水火一〇八

《**水火108**》，美國動畫，唐陽明作，改自《水滸傳》。

分類:卡通頻道電視節目
分類:水滸傳
鹿茸

替代文字|縮圖|鹿茸
**鹿茸**者，爲珍藥材也。乃馬鹿並梅花鹿雄者之初生鹿角也，亦可以此分馬鹿茸及花鹿茸二者。厥用甚廣，善補腎壯陽、生精益血、補髓健骨。其性溫，味甘而微鹹。其氣稍腥，體輕，而質脆硬也。

## 據

分類:藥材
九九六制

**九九六**，工制也，謂巳初上直，亥初下直，六日一憩。按中國工律，日作八句鐘、週作四十四句鐘者，過之骫法。然自五八同城事覺，效尤亦多，不得其禁，致民怨四起。己亥年二月二十日，有編程師設專案「九九六下人，加護房中鬼」於開源碼庫，譟一時。

人謂逾時勤動之風，東亞最甚，而中國工巧諸公司為尤。昔甲午年，阿里巴巴某工，夜請孕假交接，次日死之，坐宮外孕也，過勞隱忍，猶恐歲杪之花紅或缺。網民論之，謂病在工制。越二年，五八同城宣行九九六，網民抗論其執行長姚勁波網誌之下。未幾，公司以工忙自解，然記者訪焉，則員工受之既久，雖其法未載諸典章，而口諭者有之矣。又京東者，電商也，其副總何剛以九九六勉在職者。時會蕭索，物議謂此裁員、減薪之變耳，公司乃稱「不強制」。戊戌年臘月初四，有贊年會公告九九六，為報界讓。其後，風憲偵之，竟論無罪。

至開源碼庫案起，中土騷然。士夫譟於網途，官府議諸報界，擬排抵其制。然己亥年三月初五，溘傳「中土瀏覽器，碼庫之案已不得覽」。是月初七，馬雲直播，逕謂「九九六，福報也。我躬亦何止此哉，直零零七矣。爾莫肆言法律。工薪、股券，豈法之恩，實吾為汝德也」云。雲斯言，憤恚兆民。而碼庫一案，附者彌多，今四海雲湧，聚訟不絕，然尚不乏以中美商戰，謂呼噪者以名利故，滋擾國計，而宵小視之者。

於聖經舊約之中，耶和華亦設安息日(sabbatum)，以免九九六制之害。

## 又
*開源碼庫維權案
*八小時工日

## 據
*
*全國人民代表大會常務委員會. 中華人民共和國勞動法. 維基文庫
*
*
*
*
*
*耶和華通過在十誡中設立安息日來防止九九六制
*基督教对九九六工作制的反對：嗐，你们这些富足人哪，应当哭泣，号啕，因为将有苦难临到你们身上。

## 佐文
* 「九九六下人，加護房中鬼」之案於開源碼庫
* 「九九六下人，加護房中鬼」之頁

分類:中華人民共和國紀事
色

**色**者，梵語「rūpa」之譯，乃五蘊之一，形式狀貌也。涵蓋一切有形之物，色、聲、香、味、觸等皆屬之。色為感官所覺，因緣和合而生，無常變化。色之本質，乃地、水、火、風四大所成，非恆常不變者。於佛教中，色為迷惑之源，具無常、苦、無我之性。
灼目之夏娜

**灼目之夏娜**，略曰**夏娜**，日本輕小說也。高橋彌七郎作，伊東雜音畫其間圖焉。西元二〇〇二年十月，阿斯吉信媒齋以電擊文庫之印刊之，十年得二十六卷。復改漫畫二版，載於電擊大王、電擊魔王。二〇〇五年，日創同仁社始製動畫，至二零一二年，得二十四輯電視動畫三、四輯原造動畫影帶一、動畫影戲一、一輯原造動畫影帶一。二〇〇六年三月，所改電玩始行。次年三月，改制適任天堂二屏。碧日媒體行諸北美，唯早止。產永娛樂初行動畫於北美，而移交樂畫，後則未易。評者多以新法敘故事而日漸增善美之。

## 事
坂井悠二者，高中生也。一日行歸，遽遇少女夏娜，自云屬火霧戰士，伐紅世傾世之徒者，以悠二屬密斯提斯火炬，故至衛之。

## 據

分類:平成輕小說
分類:平成動畫
兵部

**兵部**者，舊官署也，列諸六部其一。掌武官選用並軍籍、兵械、軍令之事。俶乎三國時魏之五兵制，兩漢尚書之職不涉軍務，曹魏始置中、外、騎、別、都五尚書，並駕部、車部、庫部諸曹。其至隋時而始合兵部，以尚書爲主官，侍郎爲次官。迨及清季，歷代相襲，然權責不盡相同。

宋、遼、金、元兵部皆不轄兵政。自明兵部尚書號爲「本兵」，權甚重，是以凡武衛官軍選授簡練，均爲其掌。清時兵部僅理武職、處分、監禁、軍籍、兵械、驛站之務，而弗涉兵權。

及光緒卅二年，兵部既廢，改設陸軍部。
分類:中華史
蔡夷侯

**蔡夷侯**，**姬**姓，名失傳，周時蔡君，蔡武侯之子，嗣武侯為其國主，凡二十八年。夷侯二十八年，薨，子釐侯立。

## 引據
《史記·管蔡世家》

分類:蔡世家
三民主義

**三民主義**，中華民國國父孫文之學，或稱**孫學**，中國國民黨追尊之**國父思想**、**總理遺教**。郭沫若詩：「早識汪胡懷貳志，何期陳蔣叛三宗。」**三宗**亦三民主義。其說以民族、民權、民生為幟，初則踣滿復漢、造民國、均地權，後有五族共和之變。

新三民主義，中國共產黨言，謂民國十三年，孫以聯俄、容共、扶助農工三旨為舊說補苴。蔣中正作《中國之命運》駁之。
分類:政治
陸軍部

**陸軍部**，昔官署名也。清季以降西人亟侵，以兵部不可勝用，故於光緒三十二年奪而設之。

分類:光緒紀事
六部

**六部**者，吏、戶、禮、兵、刑、工諸部之總稱也。其職向以秦漢九卿所掌，魏晉以降，多以尚書分曹而治，漸稱部。及隋唐始以六部隸尚書省，以其應周禮六官，並秦漢九卿之職。至蒙元際改屬中書省，後明太祖罷丞相而不置，以尚書任天下事。清季，新設外務諸部，六部之名遂廢。
## 兼查
*三省六部
分類:三省六部
楚熊嚴

**楚熊嚴**，**羋**姓，**熊**氏，諱**嚴**，荊山人。熊勇之弟，周時楚第十君。

熊勇十年，其兄熊勇薨，無子，熊嚴乃繼熊勇為楚君。熊嚴十年，薨，由其長子熊霜嗣。

## 宗室
### 父輩
*從父：熊康，即熊毋康
*從父：熊紅，即熊摯紅
*父：熊執疵，即熊延

### 兄
熊勇

### 子孫
*長子：熊伯霜，即熊霜
*次子：熊仲雪
*三子：熊叔堪
*四子：熊季徇，即熊徇
**孫:熊咢

分類:楚世家
合肥工業大學

**合肥工業大學**，位處安徽合肥府，為中華人民共和國重點大學。始建於乙酉年，庚子年擢重點大學，后入二一一工程，位九八五優勢平臺之列。精於工業與管理科學。
分類:中華人民共和國大學
平邑縣

**平邑縣**，古為顓臾國，屬臨沂，位於曲阜東二百里處，舊稱南武城，為魯國大夫季平子之食邑，故曰平邑。

分類:臨沂市區劃
青草迴旋詩

《**[[青草迴旋詩]]**》，暹羅王女詩琳通所撰新體詩也。西元一九七一年成篇，凡十有三句。漢譯之本，推季難生、張青二家之述最廣；復有王曄、邢慧如譯作，名曰《小草的歌》。

## 詩文

## 兼查
*長城遊
*讀孟浩然詩感興

## 引據

分類:泰國文學
太伯

**吳**之前君**太伯**者，后稷之苗裔也。古公之長子也。有弟吳仲並季歷二人。

## 事
殷季，其弟季歷娶妻太任氏，生子昌。古公知昌有聖瑞，故欲傳國及之，太伯、吳仲望風知指，知古公欲以國傳之。古公病，二人托採藥之名於衡山，遂之蠻荊，衣夷狄之服，斷髮文身，以示不用。及古公卒，太伯、吳仲歸而赴喪，畢，還之。以其甚賢，國民君而事之，自號爲勾吳。或曰：「何據而爲勾吳?」太伯曰：「吾以伯長居國絕嗣者也，其當有封者吳仲也，故自號勾吳，匪其方乎？」荊人義之，歸者千有餘家，是以立爲吳。

## 據


分類:吳王世家
鄭武公

**鄭武公**諱**掘突**，姬姓，鄭氏，厲王之孫，桓公之子也。幽王十年，王見殺，而與秦、晉、衛共退犬戎，以受封卿士。既而護平王遷雒，以功臣居而獲厚封。尋滅鄶、虢、胡三國，其子莊公國鄭，小霸中原。

分類:鄭公世家
武姜

**武姜**，姜姓，名失考，申伯之女也。鄭武公之妻，莊公之母也。平王十年，鄭武公娶於申，以**武公**諡**武**，故稱**武姜**。

## 事
厥生莊公及共叔段。莊公寤生，以驚姜氏，故名曰寤生，遂惡之。獨寵少子段，多縱之，亟欲立之，而武公弗許。

及莊公即位，爲之請制，公以制爲岩邑而不與。又爲之請京，許之，謂京城太叔。而後以段數僭越，公伐之於鄢地，太叔奔共。

遂置武姜於城潁，並誓曰:「不及黃泉，無相見也」，即而悔之。潁考叔聞之，而有獻於公。公亦賜之食，然食捨肉，公問其故，對曰:「小人有母，皆嘗小人之食矣，未嘗君之羹，請以遺之。」公曰:「爾有母遺，繄我獨無！」對曰:「君何患焉?若撅地及泉，隧而相見，其誰曰不然?」公從之，遂爲母子和好如初。

## 據

分類:周列傳
潁考叔

**潁考叔**，封於潁谷，爲人純孝，愛其母，以施及莊公。桓王八年庚辰，鄭伯伐許，潁考叔以見斃而不祿。

## 據

分類:周列傳
晉武侯

**晉武侯**，**姬**姓，諱**寧族**，一作**曼期**、**曼旗**，周時晉第三君。晉侯燮薨，其子寧族嗣，是為武侯。武侯薨，其子服人嗣，是為成侯。葬今山西曲沃縣北趙村南之晉侯墓。

晉武侯嘗從王巡，受周王賜，為父晉侯燮父作器《晉公奠銘文》。

## 引據
《史記·卷三十九·晉世家第九》

分類:晉公世家
晉成侯

**晉成侯**，**姬**姓，諱**服人**，周時晉第四君。父晉武侯薨，成侯立。成侯薨，子福嗣，是為厲侯。

## 宗室
### 父
晉武侯

### 子
晉厲侯

## 引據
《史記·卷三十九·晉世家第九》

分類:晉公世家
張獻忠

**張獻忠**者，延安衛柳樹澗人也，萬曆三十四年生。

崇禎三年，陝西賊大起，王嘉胤據府穀，陷河曲。獻忠以米脂十八寨應之，自稱八大王。明年，嘉胤死，其党王自用復聚眾三十六營，獻忠及高迎祥、羅汝才、馬守應等皆為之渠。其冬，洪承疇為總督，獻忠及汝才皆就撫。已而叛入山西，偕群賊焚掠。尋擾河北，又偕渡河。自是，陝西、河南、湖廣、四川，江北數千里地，皆被蹂躪。當此之時，賊渠率眾無專主，遇官軍，人自為鬥，勝則爭進，敗則竄山谷不相顧。官軍遇賊追殺，亦不知所逐何賊也。賊或分或合，東西奔突，勢日強盛。

八年，十三家會滎陽，議敵官軍。守應欲北渡，獻忠嗤之，守應怒，李自成為解，乃定議。獻忠始與高迎祥並起作賊，自成乃迎祥偏裨，不敢與獻忠並。及是遂相頡頏，與俱東掠，連破河南、江北諸縣，焚皇陵。已而迎祥、自成西去。獻忠獨東，圍廬州、舒城，俱不下。攻桐城，陷廬江，屠巢、無為、潛山、太湖、宿松諸城，應天巡撫張國維禦之。獻忠從英、霍遁，道麻城，合守應等入關，會迎祥於鳳翔。已，復出商、洛，屯靈寶，以待迎祥。迎祥至，則合兵復東。總兵官左良玉、祖寬擊之，獻忠與迎祥分道走。寬追獻忠，戰於嵩縣及九皋山，三戰皆克，俘斬甚眾。獻忠恚，再合迎祥眾還戰，復大敗。迎祥尋與自成入陝西，而守應、汝才諸賊，各盤踞鄖陽、商、洛山中，不能救，獻忠亦遁山中。

十一年春，偵知陳洪范隸文燦麾下為總兵，大喜，因遣間齎重幣獻洪範曰：「獻忠蒙公大恩，得不死，公豈忘之邪？願率所部降以自效。」洪範亦喜，為告文燦，受其降。巡按御史林銘球、分巡道王瑞栴與良玉謀，俟獻忠至執之，文燦不可。獻忠遂據穀城，請十萬人餉，文燦不敢決。時群賊皆聚南陽，屠掠旁州縣。文燦赴裕州，益大發檄撫賊。汝才以戰敗乞降於太和山監軍太監李繼改。明年，射塌天、混十萬、過天星、關索、王光恩等十三家渠帥，先後俱降。陝西總督洪承疇、巡撫孫傳庭復大破李自成，自成竄崤、函山中，朝廷皆謂賊撲剪殆盡。

獻忠在穀城，訓卒治甲仗，言者頗疑其欲反。帝方信兵部尚書楊嗣昌言，謂文燦能辦賊，不復憂也。夏五月，獻忠叛，殺知縣阮之鈿，隳穀城，陷房縣，合汝才兵，殺知縣郝景春。十三家降賊一時並叛，惟王光恩不從。獻忠去房縣，左良玉追擊之，羅岱為前鋒，至羅犬英山，岱中伏死，良玉大敗。

嗣昌已拜大學士，乃自請督師，帝大悅。十月朔，嗣昌至襄陽，集諸將議進兵。時群賊大掠，賀一龍、賀錦犯隨、應、麻、黃，與官軍相持。汝才及過天星竄伏漳、房、興、遠，獻忠踞湖廣、四川界，將西犯。嗣昌視東略稍緩，乃宿輜重襄陽，浚濠築城甚固，令良玉專力剿獻忠。

十三年閏正月，良玉擊賊枸坪關，獻忠遁，追至瑪瑙山。賊據山拒敵，良玉先登，賀人龍、李國奇夾擊，大敗之，斬首千三百餘級，擒獻忠妻妾。湖廣將張應元、汪之鳳追敗之水右壩。川將張令、方國安又邀擊於岔溪。獻忠奔柯家坪，張令逐北深入，被圍，應元、之鳳援之，復破賊。獻忠率千餘騎竄興、歸山中，勢大蹙。

十四年正月，賊還戰，官軍大敗，士傑及遊擊郭開等皆死。獻忠果東出，令汝才拒鄖撫袁繼鹹兵，自率輕騎，一日夜馳三百里，殺督師使者于道，取軍符，紿陷襄陽城。
　  
十六年春，連陷廣濟、蘄州、蘄水。入黃州，黃民盡逃，乃驅婦女鏟城，尋殺之以填塹。麻城人湯志者，大姓奴也，殺諸生六十人，以城降賊。獻中改麻城為州。又西陷漢陽，全軍從鴨蛋洲渡，陷武昌，執楚王華奎，籠而沈諸江，盡殺楚宗室。錄男子二十以下、十五以上為兵，餘皆殺之。由鸚鵡洲至道士洑，浮胔蔽江，逾月人脂厚累寸，魚鱉不可食。獻忠遂僭號，改武昌曰天授府，江夏曰上江縣。據楚王第，鑄西王之寶，偽設尚書、都督、巡撫等官，開科取士。以興國州柯、陳兩姓土官悍勇，招降之。題詩黃鶴樓。下令發楚邸金振饑民。蘄、黃等二十一州縣悉附。

時李自成在襄陽，聞之忌且怒，貽書譙責。左良玉兵復西上，偽官吏多被擒殺。獻忠懼，乃悉眾趨岳州、長沙。獻忠遂陷咸甯、蒲圻，逼岳州，岳州陷。騎而逼長沙，長沙陷。又陷寶慶、常德。攻道州，遂東犯江西，陷吉安、袁州、建昌、撫州、永新、安福、萬載、南豐諸府縣。廣東大震。十七年春陷夔州，至萬縣，水漲，留屯三月。已，破涪州，敗守道劉麟長、總兵曾英兵。進陷佛圖關。破重慶，瑞王常浩遇害。遂進陷成都。獻忠遂僭號大西國王，改元大順，冬十一月庚寅，即偽位，以蜀王府為宮，名成都曰西京。

順治三年，獻忠盡焚成都宮殿廬舍，夷其城。遇清兵於鳳凰坡，中矢墜馬，身亡。

## 據
*《明史》卷三百零九《流賊傳》
唵真理教

**唵真理教**，又名**奧姆真理教**，日本宗教也，世人以其戕害無辜，多以為邪教，唯日本未嘗立法明之。立於昭和五十九年。教主麻原彰晃。平成七年施毒氣於東京地下鐵，謀害眾生。民情激憤，黎元共誅。故列國禁止。
分類:昭和紀事分類:平成紀事
阮元

**阮元**，字**伯元**，江蘇儀徵人。祖玉堂，官湖南參將，從征苗，活降苗數千人。

元，乾隆五十四年進士，選庶吉士，散館第一，授編修。逾年大考，高宗親擢第一，超擢少詹事。召對，上喜曰：「不意朕八旬外復得一人！」直南書房、懋勤殿，遷詹事。五十八年，督山東學政，任滿，調浙江。歷兵部、禮部、戶部侍郎。

嘉慶四年，署浙江巡撫，尋實授。海寇擾浙歷數年，安南夷艇最強，鳳尾、水澳、箬黃諸幫附之，沿海土匪勾結為患。元徵集群議為弭盜之策，造船砲，練陸師，杜接濟。五年春，令黃岩鎮總兵岳璽擊箬黃幫，滅之。夏，寇大至，元赴台州督剿，請以定海鎮總兵李長庚總統三鎮水師，並調粵、閩兵會剿。六月，夷艇糾鳳尾、水澳等賊共百餘艘，屯松門山下。遣諜間水澳賊先退，會颶風大作，盜艇覆溺無算，餘眾登山，檄陸師搜捕，擒八百餘人。安南四總兵溺斃者三，黃岩知縣孫鳳鳴獲其一，曰倫貴利，磔之。九月，總兵岳璽、胡振聲會擊水澳幫，擒殲殆盡。土匪亦次第殲撫。浙洋漸清，而餘盜為蔡牽所並，閩師不能制，勢益熾，复時犯浙。李長庚巳擢提督，元集貲與造霆船成，配巨砲，數破牽於海上。八年，奏建昭忠祠，以歷年捕海盜傷亡將士從祀。盜首黃葵集舟數十，號新興幫，令總兵岳璽、張成等追剿，逾年乃平之。偕總督玉德奏請以李長庚總督兩省水師，數逐蔡牽幾獲，而玉德遇事仍掣肘。十年，元丁父憂去職，長庚益無助，復與總督阿林保不協，久無成功，遂戰歿。

十一年，詔起元署福建巡撫，以病辭。十二年，服闋，署戶部侍郎，赴河南按事。授兵部侍郎，復命為浙江巡撫，暫署河南巡撫。十三年，乃至浙，詔責其防海殄寇。秋，蔡牽、朱濆合犯定海，親駐寧波督三鎮擊走之，牽复遁閩洋。時用長庚部將王得祿、邱良功為兩省提督，協力勦賊，元議海戰分兵隔賊船之策，專攻蔡牽。十四年秋，合擊​​於漁山外洋，竟殄牽，詳得祿等傳。元兩治浙，多惠政，平寇功尤著雲。

方督師寧波時，奏請學政劉鳳誥代辦鄉試監臨，有聯號弊，為言官論劾，遣使鞫實，詔斥徇庇，褫職，予編修，在文穎館行走。累遷內閣學士。命赴山西、河南按事，遷工部侍郎，出為漕運總督。十九年，調江西巡撫。以捕治逆匪胡秉耀，加太子少保，賜花翎。二十一年，調河南，擢湖廣總督。修武昌江堤，建江陵范家堤、沔陽龍王廟石閘。

二十二年，調兩廣總督。先一年，英吉利貢使入京，未成禮而回，遂漸跋扈。元增建大黃、大虎山兩砲台，分兵駐守。迭疏陳預防夷患，略曰：「英吉利恃強桀驁，性復貪利。宜鎮以威，不可盡以德綏。彼之船堅砲利，技長於水短於陸。定例外國貨船不許擅入內洋，儻違例禁，即宜隨機應變，量加懲創。各國知彼犯我禁，非我輕啟釁也。」詔勗以德威相濟，勿孟浪，勿葸懦。道光元年，兼署粵海關監督。洋船夾帶鴉片煙，劾褫行商頂帶。二年，英吉利護貨兵船泊伶丁外洋，與民鬥，互有傷斃，嚴飭交犯，英人揚言罷市歸國，即停其貿易。久之拆閱多，託言兵船已歸，俟復來如命。乃暫許貿易，與約船來不交犯乃停止。終元任，兵船不至。元在粵九年，兼署巡撫凡六次。

六年，調雲貴總督。滇鹽久敝，歲絀課十餘萬，元劾罷蠹吏，力杜漏私；鹽井衰旺不齊，調劑抵補，逾年課有溢銷，酌撥邊用。騰越邊外人時入內地劫掠，而保山等處邊人曰枲僳，以墾山射獵為生，可用，乃募枲僳三百戶屯種山地，以御邊外人，即以溢課充費，歲有擴充。邊外人畏威，漸有降附者。十二年，協辦大學士，仍留總督任。車里土司刀繩武與叔太康爭鬥，脅官求助，檄鎮道擊走之，另擇承襲乃安。越南保樂州土官農文云內閧，嚴邊防勿使竄入，亦不越境生事，尋文云走死。詔嘉其鎮靜得大體。十五年，召拜體仁閣大學士，管理刑部，調兵部。十八年，以老病請致仕，許之，給半俸，瀕行，加太子太保。二十六年，鄉舉重逢，晉太傅，與鹿鳴宴。二十九年，卒，年八十有六，優詔賜卹，諡**文達**。入祀鄉賢祠、浙江名宦祠。

元博學淹通，早被知遇。敕編石渠寶笈，校勘石經。再入翰林，創編國史儒林、文苑傳，至為浙江巡撫，始手成之。集四庫未收書一百七十二種，撰提要進禦，補中秘之闕。嘉慶四年，偕大學士朱珪典會試，一時樸學高才搜羅殆盡。道光十三年，由雲南入覲，特命典試，時稱異數。與大學士曹振鏞共事意不合，元歉然。以前次得人之盛不可復繼，歷官所至，振興文教。在浙江立詁經精舍，祀許慎、鄭康成，選高才肄業；在粵立學海堂亦如之，並延攬通儒：造士有家法，人才蔚起。撰十三經校勘記、經籍篡詁、皇清經解百八十餘種，專宗漢學，治經者奉為科律。集清代天文、律算諸家作疇人傳，以章絕學。重修浙江通志、廣東通志，編輯山左金石志、兩浙金石志、積古齋鐘鼎款識、兩浙輶軒錄、淮海英靈集，刊當代名宿著述數十家為文選樓叢書。自著曰揅經室集。他紀事、談藝諸編，並為世重。身歷乾、嘉文物鼎盛之時，主持風會數十年，海內學者奉為山斗焉。

## 據
《清史稿·阮元傳》
分類:清列傳
關東地方

**關東**在本州東，日本之一部也。其範圍，法無定論，而閭左自有其說，曰：茨城縣、栃木縣、群馬縣、埼玉縣、千葉縣、東京都、神奈川縣，凡一都六縣。
## 引據


分類:關東地方
鬻熊

**鬻熊**，又作**鬻熊子**、**鬻子**、**羋**姓，**熊**氏，季連裔孫，楚君熊繹之曾祖。

商末，鬻熊奔周文王，鬻熊子事文王。成王時，感鬻熊之功，而封其曾孫熊繹為楚子，楚遂立。以其佐文王，與太公望並從祀於歷代帝王廟。

鬻子之術，先是以行「道」，風雲慶會，君臣相和，共成大業。其曰：「君子不與人謀之則已矣，若與人謀之，則非道無由也。」君子遵道而行，能為君受，此須看君為明猶暗。故，其又云：「故君子之謀，能必用道，而不能必見受；能必忠，而不能必入；能必信，而不能必見信。」

何謂「道」，鬻子曰：「發政施令，為天下福者謂之道。」

## 文作
《鬻子》

## 宗室
### 先祖
季連

### 子孫
*子：熊麗
**子：熊狂
***子：熊繹

## 引據
《史記》

分類:楚世家
楚熊麗

**楚熊麗**，**羋**姓，**熊**氏，諱**麗**，鬻熊之子，母為妣厲，周時楚主。

熊麗舉眾南遷睢山與荊山間，楚人暫避棲野之地。

## 軼事
穴酓遲徙於京宗，爰得妣厲，逆流載水，厥狀聶耳，乃妻之，生侸叔、麗季。麗不從行，潰自脅出，妣厲賓於天，巫並該其脅以楚，抵今曰楚人。至酓狂亦居京宗。

## 宗室
### 先祖
季連

### 父母
*父：鬻熊
*母：妣厲

### 子孫
*子：熊狂
**子：熊繹
***子：熊艾

## 引據
*《墨子·非攻下》
*《楚居》

分類:楚世家
曹劌

**曹劌**，魯人也，爲曹叔振鐸之後。

## 事
莊王十三年，齊師伐魯。魯莊公將應之，曹劌以肉食者無謀而請見於公，公從之。劌遂與公並乘，戰於長勺之地。齊人三鼓後而擊之，以大敗齊師。

惠王六年，公欲之齊以觀厥祀，不禮。劌諫之，公弗從。

## 據
曹叔振鐸

**曹叔振鐸**，姬姓，名振鐸，周文王与太姒之六子也。武王發同母弟，曹始封君也，爲曹姓之祖。

## 事
武王既克殷，封弟叔振鐸於曹，都陶丘，其國西接成周，東連齊魯，北臨河濟，南控江淮，仰於天下之中，甚膏腴。以其賢而民多義之。既薨，子脾即位，是爲曹太伯。

分類:曹世家
楚熊延

**楚熊延**，**羋**姓，**熊**氏，諱**執疵**，後更名曰**延**，熊渠少子，周時楚第八君。

## 宗室
### 祖
熊楊

### 父
熊渠

### 兄
*長兄：熊康，即熊毋康
*次兄：熊紅，即熊摯紅

### 子
*長子：熊勇
*次子：熊嚴

分類:楚世家
楚熊霜

**楚熊霜**，**羋**姓，**熊**氏，諱**霜**，楚熊嚴之子。周時楚君。熊霜元年，周宣王初立。六年，薨，三弟爭立。仲雪死；叔堪避難於濮；少弟季徇立，是為熊徇。

## 引據
*《楚居》
*《通志》
*《史記》

分類:楚世家
臧僖伯

**臧僖伯**，魯孝公子也。名彄，字子臧，謚僖。
## 事
隱公五年，公欲如棠觀魚。臧僖伯諫之，公弗從，曰:「余將略封」，乃往，陳魚而觀之。僖伯稱疾而不從。

## 據

分類:周列傳
分類:山東省列傳
子魚

**子魚**，宋人也。爲宋桓公子，襄公兹父庶兄。
## 事
桓公有疾，兹父請立子魚，辭之。襄公國宋，任其爲相。十三年，伐鄭，與援鄭之楚戰於泓。宋人即成列，楚人未既濟。子魚見之，諫公俟其半渡而擊之。公以不義而弗從。既楚師濟而未成列，復諫之，公亦不從。既陳，戰，宋師敗績，公傷股，門官殲焉。十五年，公以舊傷發，薨畢。
## 據
*《左傳·僖公二十二年》

分類:周列傳
魯隱公

**魯隱公**諱**息**，**姬**姓，惠公之子也，周公之八世孫。亦爲《春秋》之首君。

## 傳
息既冠，父惠公爲其娶於宋。宋女之魯，惠公甚美之，因自納也。宋女是爲仲子，生公子允。及惠公薨，以息長而賢能，大夫皆舉之，息遂君魯。

五年春，公欲於棠觀魚，臧僖伯諫而不受。

八年，與鄭易封，祊及許田二邑既易，國內君子皆相譏之。

十年春，以翬爲先帥，糾齊、鄭之師以伐宋，終敗宋師於菅。取郜、防。

十一年秋，七月，公會齊侯、鄭伯伐許。既剋許，許莊公奔衛，齊侯以許讓公，公以不義而弗受，乃與鄭伯。公子翬請殺允，公弗從。翬懼允聞此事，因反譖於桓公。十一月，公見弒於弟允。允即位，是爲桓公。

## 據
分類:魯公世家
蛇

替代文字|縮圖|蛇
**蛇**，蟲也，從蟲而長，象冤曲垂尾形。古亦作**它**。無足爬蟲之總名也。其體纖而無肢，通體佈鱗。環宇之蛇皆肉食動物也。屬十二地支。

## 據
分類:爬行類
楚熊徇

**楚熊徇**，**羋**姓，**熊**氏，諱**季徇**，後更名曰**徇**，熊嚴少子，周時楚第十二君。立二十二年。熊徇二十二年，薨。

## 宗室
### 祖
熊延

### 父輩
*從父：熊勇
*父：熊嚴

### 兄
*長兄：熊伯霜，即熊霜
*次兄：熊仲雪
*三兄：熊叔堪

### 子孫
*子：熊咢
**子：楚若敖

分類:楚世家
徐樂吾

**徐樂吾**，善命理1886_1949。光緒十二年三月初三申時生，是年三月初二清明，四月初二亥時立夏。其自評曰「年六十二丁亥，衝命，火又為洩克，壽元至是而終，如六十一歲未死，及至六十三歲戊子，不能延至六十四之己丑歲，以戊子年申子辰乃大水局故。」而樂吾先生之生平不得考，此文作於徐先生五十歲時。一九四九年，卒，年六十三。韋千里先生作文曰：「樂吾先生，以心疾不治死戊運戊子，年六十三。」足證徐先生自評之信。

## 文作
*《造化元鑰》，即《窮通寶鑑》
*《命理尋源》
*《命理雜格》
*《命理一得》
*《子平一得》
*《子平粹言》
*《命學新義》
*《滴天髓補注》
*《滴天髓徵義》
*《寶鑑例悉錄》
*《子平真詮評註》
*《古今名人命鑑》
*《子平四言集腋》
*《樂吾隨筆》

分類:中華民國列傳
楚熊繹

**楚熊繹**，**羋**姓，**熊**氏，諱**繹**，鬻熊曾孫，周時楚始封君。

## 傳
### 封土建國
熊繹之曾祖鬻熊事周文王，早卒。祖熊麗、父熊狂亦事文王之子武王。

武王之子成王時，感於文王、武王時，大臣輔政之功，乃擢其後，將鬻熊之曾孫熊繹封於南蠻荒貊之邦，賜地五十里，號**楚子**，居於丹陽。

### 開闢荊山
熊繹闢在荊山，篳路藍縷，以處草莽。跋涉山林而事周，遂以桃弓棘矢貢於周。

### 輔佐康王
康王時，熊繹與齊丁公、衛康伯、晉侯燮、魯君伯禽並事康王。時齊、晉、魯、衛與天子親近，故皆得寶器，而楚與王無親，故不得賜寶器。

### 去世子繼
後，熊繹薨，子熊艾為楚君。

## 為政
熊繹因其祖之功，封南蠻之地，立楚，為楚之始封君。熊繹受冊，至生產，廣土宇，乘柴車、弊衣以開荊山。跋涉山林，以事天子。並與齊、魯諸君同佐康王。

## 宗室
### 曾祖
鬻熊

### 祖
熊麗

### 父
熊狂

### 子孫
*子：熊艾
**子：熊䵣
***子：熊勝
***子：熊楊

## 引據
*《左傳·昭公十二年》
*《史記·卷四十·楚世家第十》
*《漢書·卷二十八上·地理誌第八上》

分類:楚世家
楚熊艾

**楚熊艾**，**羋**姓，**熊**氏，熊繹之子，周時楚次君。

熊繹薨，熊艾嗣其位。

周昭王南巡狩，涉漢未濟，船解而溺昭王，王室諱之，不以赴，諸侯不知其故，故齊桓公以為辭責問楚也。

昭王南伐楚，辛由靡為右，涉漢中流而隕，由靡逐王，遂卒不復，周乃侯其後於西翟。

熊艾薨，其子熊䵣襲楚君之位。

## 宗室
### 祖
熊狂

### 父
熊繹

### 子孫
*子：熊䵣
**子：熊勝
**子：熊楊
***子：熊渠

## 引據
*《史記集解》
*《史記索隱》

分類:楚世家
豔樞

**豔樞**，加拿大艷網也，藏春宮冠五洲，多免費，而亦有牟利者，如淫學、房術之教，衛生、交接之藝。西曆二零一六年，假靈境之巧，造為兜鍪，而栩栩如。

二〇二〇年春，己亥大疫發故，免費供會員。

分類:加拿大史
坎巨提

**坎巨提**，即乾竺特，中亞古國也。在葉爾羌西南約一千五百里。自葉爾羌西行入蔥嶺，至塞勒庫勒之塔什庫爾幹，即蒲犁廳也。由是西行，逾尼若塔什山口，又西南至塔克敦巴什帕米爾，為八帕之一。由是南逾瓦呼羅特、明塔戛兩山口，西為因都庫什山，東為穆斯塔格山。出山口順棍雜河南行，又順河折西抵棍雜，即坎巨提都城，城瀕棍雜河北岸。西域水道記言：「塞勒庫勒在葉爾羌之西八百里，為外蕃總會之區。自塞勒庫勒西五日程，曰黑斯圖濟；又西南三日程，曰乾竺特。」即坎巨提，譯文異耳。乾隆二十六年，其酋有黑斯婁者，始內附，即葉爾羌辦事大臣新柱奏稱「乾竺特伯克黑斯婁遣子貢金」者也。

其人皆奉穆罕默德回教。其部落東西寬二十里，南北長六百里。兩山夾立，廣大峻削，中有大河，為入南疆要隘。坎部民住河西，河東則哪格爾所屬也。棍雜城大約三里。城北有大山曰溫吉爾，河曰崇帶雅。所轄村莊二十五，城中居民二千餘，其在各莊者約五千餘人，城鄉大小頭目一百四十。土產牛、羊、馬，無布帛，盡衣毛褐。五穀諸果俱備。敵國有犯境者，民即為兵，選精壯者出關禦之。人皆業農，不納糧，不徵稅，惟歲與其酋耕斂而已。每歲貢中國砂金一兩五錢，派之民，農戶收麥十二斤，畜牧家則戶收羊羔一，以集此款，無他徭也。貢使至，朝廷賞大緞兩端。其貢至宣統間不絕。

道光間，克什米爾國王熱吉苦羅普散令其將布甫山率兵犯境，奪坎屬麻雲卡，坎酋夏孜牌爾敗之，追斬七千餘名。喀什米爾遣使構和，年與坎酋洋銀一千五百元，元重二錢五分；坎酋以馬二匹、細狗二隻報之。人謂入貢喀什米爾者，妄也。同治四年，喀什米爾國王令就貝爾薩再犯境，坎王艾贊木復戰敗之，蓋至是喀什米爾已四犯坎屬矣。

光緒間，俄兵入帕米爾，英人聞之，率兵至哪格爾，並檄坎巨提修平道路，備兵進帕地。哪格爾首抗英，坎酋助之。十七年，英人敗哪格爾，直抵坎城，賽必德哎裏罕戰敗，攜眷屬潛遁，英人遂據其地。先是賽酋私與俄通，上降書，押結約俄奪占帕米爾，修築堡壘於黑孜吉牙克、阿克素睦爾瓦、蘇滿三處，並建營於包子滾拜子，以扼要沖。俄人復書，報以金幣千元、金絲呢布諸貨六馱、快砲六杆。賽酋悖逆無信，不恤部眾，且狡而好利，屢挑釁英、俄以求賄，視其部為市販。其副目歪孜爾素執兵權，同惡相濟，部民皆深忌之。至是，率其眾五百餘人將奔俄，塔墩巴什頭目窩思滿集眾邀之。張鴻疇拘諸色勒庫爾，屢謀突城出，不得，後解省羈禁十有七年，嗣復安置庫車，其子米則拜爾及家屬男女五十二人，均編住莎車熱瓦奇莊，賽酋之外產也；脅從之眾悉送還部，並諭飭賽酋之弟買賣提哎孜木代理坎巨提頭目，以安民心。

## 據
*《清史稿》卷三百十六《屬國傳四 》
延慶

**高雄**者，可指：
*地方
** 延慶區
** 延慶縣
** 延慶鎮
** 延慶縣 (越南)
*年號
** 延慶 (西遼)
** 延慶 (花園天皇)
*人名
**段延慶：小說《天龍八部》大理國皇太子
以利沙

縮圖|右|以利沙
**以利沙**，前九世紀中葉生，以色列**先知**也。其師曰以利亞，亦先知也。以利亞將升天，奉神之命選召以利沙繼其事。歷約蘭、耶戶、約哈斯與約阿施四王，為先知凡五十年。以利沙居亞伯米何拉，父沙法，業農，家富，其有僕、二十四牛及田。

## 引據
《耶經·舊約全書·列王紀上下》

分類:以色列王國列傳
新遺詔聖經

《**新遺詔聖經**》，或逕稱《**新遺詔**》，即今所謂《**新約全書**》，是乃耶教《聖經》之後編也。其辭原以希臘文書就，合二十七卷。其篇目，首列四福音，次以使徒行傳，繼以諸使徒之書簡，而殿以啟示錄。其書所述，備紀耶穌降生、宣道、受難、復活之始末，並諸使徒建會傳教之跡。

## 博觀
* 《新遺詔聖經》
鴨

**鴨**者，水禽也，屬鳥綱雁形目鴨科鴨亞科。有羽毛，能飛，能游。其形似鵝，而小於鵝。其頭短，其嘴扁，其頸長，其胸廣，其腹肥，其足短，有蹼。其色或白或黑或黃或雜。

其食草葉，穀物，昆蟲，魚蝦。或居田野或居湖沼。其羽多色，可作衣裘。其肉可食，其蛋亦然。其卵可孵，可養。鴨能游於水，能飛於空，能行於地。鴨之音曰嘎嘎，人聞之則笑。鴨性溫和，不與他禽爭鬥。

鴨之種類甚多，或曰野鴨，或曰家鴨，或曰綠頭鴨，或曰白鴨，或曰紅嘴鴨，或曰黑頸鴨，皆各有其美。鴨之羽可作枕，其糞可肥田。故曰：鴨者，水禽之佳也。

分類:鴨科
楚熊狂

**楚熊狂**，**羋**姓，**熊**氏，諱**狂**，熊麗之子，周時楚主。

## 宗室
### 先祖
季連

### 祖父母
*祖：鬻熊
*祖母：妣厲

### 父
熊麗

### 子孫
*子：熊繹，楚之始封君也
**子：熊艾
***子：熊䵣

## 引據
《史記·楚世家》

分類:楚世家
溫體仁

**溫體仁**者，字長卿，明朝之官也。烏程人。萬曆二十六年進士。改庶起士，授編修，累官禮部侍郎。崇禎初遷尚書，協理詹事府事。為人外謹而中猛鷙，機深刺骨。

崇禎元年冬，詔會推閣臣，體仁望輕，不與也。侍郎周延儒方以召對稱旨，亦弗及。體仁揣帝意必疑，遂上疏訐謙益關節受賄，神奸結黨，不當與閣臣選。先是，天啟二年，錢謙益主試浙江，所取士錢千秋者，首場文用俚俗詩一句，分置七義結尾，蓋奸人紿為之。為給事中顧其仁所摘，謙益亦自發其事。法司戍千秋及奸人，奪謙益俸，案久定矣。至是體仁復理其事，帝心動。次日，召對閣部科道諸臣於文華殿，命體仁、謙益皆至。謙益不虞體仁之劾己也，辭頗屈，而體仁盛氣詆謙益，言如湧泉，因進曰：「臣職非言官不可言，會推不與，宜避嫌不言，但枚卜大典，宗社安危所系。謙益結黨受賄，舉朝無一人敢言者，臣不忍見皇上孤立於上，是以不得不言。」帝久疑廷臣植党，聞體仁言，輒稱善。而執政皆言謙益無罪，吏科都給事中章允儒爭尤力，且言：「體仁熱中觖望，如謙益當糾，何俟今日。」體仁曰：「前此，謙益皆閑曹，今者糾之，正為朝廷慎用人耳。如允儒言，乃真黨也。」帝怒，命禮部進千秋卷，閱意，責謙益，謙益引罪。歎曰：「微體仁，朕幾誤！」遂叱允儒下詔獄，並切責諸大臣。時大臣無助體仁者，獨延儒奏曰：「會推名雖公，主持者止一二人，餘皆不敢言，即言，徒取禍耳。且千秋事有成案，不必復問諸臣。」帝乃即日罷謙益官，命議罪。允儒及給事中瞿式耜、御史房可壯等，皆坐謙益黨，降謫有差。

亡何，御史毛九華劾體仁居家時，以抑買商人木，為商人所訴，賂崔呈秀以免。又困杭州建逆祠，作詩頌魏忠賢。帝下浙江巡撫核實。明年春，御史任贊化亦劾體仁娶娼、受金，奪人產諸不法事。帝怒其語褻，貶一秩調外。體仁乞罷，因言：「比為謙益故，排擊臣者百出。而無一人左袒臣，臣孤立可見。」帝再召內閣九卿質之，體仁與九華、贊化詰辯良久，言二人皆謙益死黨。帝心以為然，獨召大學士韓爌等於內殿，諭諸臣不憂國，惟挾私相攻，當重繩以法。體仁復力求去以要帝，帝優詔慰答焉。已，給事中祖重曄、南京給事中錢允鯨、南京御史沈希詔相繼論體仁熱中會推，劫言者以黨，帝皆不聽。法司上千秋獄，言謙益自發在前，不宜坐。詔令再勘。體仁復疏言獄詞皆出謙益手。於是刑部尚書喬允升，左都御史曹於汴，大理寺卿康新民，太僕寺卿蔣允儀，府丞魏光緒，給事中陶崇道，御史吳甡、樊尚璟、劉廷佐，各疏言：「臣等雜治千秋，觀聽者數千人，非一手一口所能掩。體仁顧欺岡求勝。」體仁見於汴等詞直，乃不復深論千秋事，惟詆於汴等黨護而已。謙益坐杖論贖，而九華所論體仁媚璫詩，亦卒無左驗。當是時，體仁以私憾撐拒諸大臣，輾轉不肯詘。帝謂體仁孤立，益響之。未幾，延儒入閣。其明年六月，遂命體仁以禮部尚書兼東閣大學士。

體仁既藉延儒力得輔政，勢益張。逾年，吏部尚書王永光去，用其鄉人閔洪學代之，凡異己者，率以部議論罷，而體仁陰護其事。又用御史史褷、高捷及侍郎唐世濟、副都御史張捷等為腹心，忌延儒居己上，並思傾之。初，帝殺袁崇煥，事牽錢龍錫，論死。體仁與延儒、永光主之，將興大獄，梁廷棟不敢任而止，事詳龍錫傳。比龍錫減死出獄，延儒言帝盛怒解救殊難，體仁則佯曰：「帝固不甚怒也。」善龍錫者，因薄延儒。其後太監王坤、給事中陳贊化先後劾延儒，體仁默為助，延儒遂免歸。始與延儒同入閣者何如寵，錢象坤逾歲致政去，無何，如寵亦去。延儒既罷，廷臣惡體仁當國，勸帝復召如寵。如寵屢辭，給事中黃紹傑言：「君子小人不並立，如寵瞻顧不前，則體仁宜思自處。」帝為謫紹傑於外，如寵卒辭不入，體仁遂為首輔。

體仁荷帝殊寵，益忮橫，而中阻深。所欲推薦，陰令人發端，己承其後。欲排陷，故為寬假，中上所忌，激使自怒。帝往往為之移，初未嘗有跡。姚希孟為講官，以才望遷詹事。體仁惡其逼，乃以冒籍武生事，奪希孟一官，使掌南院去。禮部侍郎羅喻義，故嘗與基命、謙益同推閣臣，有物望。會進講章中有「左右未得人」語，體仁欲去之，喻義執不可。體仁因自劾：「日講進規例從簡，喻義駁改不從，由臣不能表率。」帝命吏部議，洪學等因謂：「聖聰天亶，何俟喻義多言。」喻義遂罷歸。時魏忠賢遺黨日望體仁翻逆案，攻東林。會吏部尚書、左都御史缺，體仁陰使侍郎張捷舉逆案呂純如以嘗帝。言者大嘩，帝亦甚惡之。捷氣沮，體仁不敢言，乃薦謝升、唐世濟為之。世濟尋以薦逆案霍維華得罪去。維華之薦，亦體仁主之也，體仁自是不敢訟言用逆黨，而愈側目諸不附己者。

文震孟以講《春秋》稱旨，命入閣。體仁不能沮，薦其党張至發以間之，而日伺震孟短，遂用給事中許譽卿事，逐之去。先是，秦、楚盜起，議設五省總督，兵部侍郎彭汝楠、汪慶百當行，憚不敢往，體仁庇二人，罷其議。賊犯鳳陽，南京兵部尚書呂維祺等議，令淮撫、操江移鎮，體仁又卻不用。既而賊大至，焚皇陵。譽卿言：「體仁納賄庇私，貽憂要地，以皇陵為孤注，使原廟震驚，誤國孰大焉。」體仁素忌譽卿，見疏益憾。會謝升以營求北缺劾譽卿，體仁擬旨降調，而故重其詞。帝果命削籍，震孟力爭之，大學士何吾騶助為言。體仁訐奏震孟語，謂言官罷斥為至榮，蓋以朝廷賞罰為不足懲勸，悖理蔑法。帝遂逐震孟並罷吾騶。震孟既去，體仁憾未釋。庶起士鄭鄤與震孟同建言，相友善也，其從母舅大學士吳宗達謝政歸。體仁劾鄤假乩仙判詞，逼父振先杖母，言出宗達。帝震怒，下鄤獄。其後體仁已去，而帝怒鄤甚，不俟佐證，磔死。滋陽知縣成德，震孟門人，以強直忤巡按御史禹好善，被誣劾，震孟為不平。體仁劾德，杖戍之。

體仁輔政數年，念朝士多與為怨，不敢恣肆，用廉謹自結於上，苞苴不入門。然當是時，流寇躪畿輔，擾中原，邊警雜遝，民生日困，未嘗建一策，惟日與善類為仇。誠意伯劉孔昭劾倪元璐，給事中陳啟新劾黃景昉，皆奉體仁指。禮部侍郎陳子壯嘗面責體仁，尋以議宗籓事忤帝指，竟下獄削籍。其所引與同列者，皆庸材，苟以充位，且藉形己長，固上寵。帝每訪兵餉事，輒遜謝曰：「臣夙以文章待罪禁林，上不知其駑下，擢至此位。盜賊日益眾，誠萬死不足塞責。顧臣愚無知，但票擬勿欺耳。兵食之事，惟聖明裁決。」有詆其窺帝意旨者，體仁言：「臣票擬多未中窾要，每經御筆批改，頌服將順不暇，詎能窺上旨。」帝以為樸忠，愈親信之。

自體仁輔政後，同官非病免物故，即以他事去。獨體仁居位八年，官至少師兼太子太師，進吏部尚書、中極殿大學士，階左柱國，兼支尚書俸，恩禮優渥無與比。而體仁專務刻核，迎合帝意。帝以皇陵之變，從子壯言，下詔寬恤在獄諸臣，吏部以百餘人名上。體仁靳之，言於帝，僅釋十餘人。秋決論囚，帝再三諮問，體仁略無平反。陝西華亭知縣徐兆麟涖任甫七日，以城陷論死，帝頗疑之。體仁不為救，竟棄市。帝憂兵餉急，體仁惟倡眾捐俸助馬修城而已。所上密揭，帝率報可。

體仁自念排擠者眾，恐怨歸己，倡言密勿之地，不宜宣洩，凡閣揭皆不發，並不存錄閣中，冀以滅跡，以故所中傷人，廷臣不能盡知。當國既久，劾者章不勝計，而劉宗周劾其十二罪、六奸，皆有指實。宗籓如唐王聿鍵，勳臣如撫寧侯硃國弼，布衣如何儒顯、楊光先等，亦皆論之，光先至輿櫬待命。帝皆不省，愈以為孤立，每斥責言者以慰之，至有杖死者。庶起士張溥、知縣張采等倡為復社，與東林相應和。體仁因推官周之夔及奸人陸文聲訐奏，將興大獄。嚴旨察治，以提學御史倪元珙、海道副使馮元颺不承風指，皆降謫之。最後復有張漢儒訐錢謙益、瞿式耜居鄉不法事。體仁故仇謙益，擬旨逮二人下詔獄嚴訊。謙益等危甚，求解於司禮太監曹化淳。漢儒偵知之，告體仁。體仁密奏帝，請並坐化淳罪。帝以示化淳，化淳懼，自請案治，乃盡得漢儒等奸狀及體仁密謀。獄上，帝始悟體仁有黨。會國弼再劾體仁，帝命漢儒等立枷死。體仁乃佯引疾，意帝必慰留。及得旨竟放歸，體仁方食，失匕箸，時十年六月也。逾年卒，帝猶惜之，贈太傅，諡文忠。

## 據
*《明史》卷三百零八《奸臣傳》
以色列王約蘭

**約蘭**，以色列王，亞哈之子，亞哈謝之弟。前八五一年，亞哈謝崩，約蘭嗣。約蘭在撒瑪利亞為王，不至如其父母之所行、除其父所造巴力之像。以其敬神，神助其勝摩押人。前八四二年，為耶戶所弒。耶戶遂立。

## 引據
《聖經·列王紀下》

分類:以色列王國本紀
語言代碼

**語言代碼**，或謂之**語言編碼**，代語言以碼也，常書以字母、數字。或鑑之藏書閣典藏之別，或譯之電腦程式於文，或適之程式於地而欲泛用也。

## 語言代碼之綱

* ISO 639
* ISO 639-1
* ISO 639-2
* ISO 639-3
* SIL代號
* 萬維網聯盟之IETF語言標籤

## 他見

* 國家代碼
分類:語言
五月天

**五月天**，臺灣男子音樂團也。樂伶阿信、頭銜並善彈吉他者怪獸、彈貝斯者瑪莎、彈吉他者石頭、擊鼓者冠佑五人。

分類:民國臺灣音樂
分類:中國福布斯名人
魯桓公

**魯桓公**諱**允**，**姬**姓，惠公之子，隱公之弟也。
## 事
允爲惠公嫡幼子，位甚寵，列隱公之上。及惠公薨，以允尚幼，隱公代而攝之。

隱公十一年，翬請殺允，隱公大驚，詰而不許。翬見不成，懼允聞此事，而於己不利，故反譖於桓公。桓公聞而使翬弒兄，奪其位，是爲桓公。

三年，娶齊襄公妹文姜爲夫人。

六年，文姜生長子同。

十八年，公與夫人姜氏如齊。齊侯與妹通，公遂謫妻，文姜乃告與齊侯。四月，齊君享公，使公子彭生乘公，公薨於車。齊以畏魯，遂誅彭生。
## 參
*左丘明，《春秋左傳》
分類:魯公世家
以利亞

縮圖|右|以利亞
**以利亞**，天主教作**厄里亞**，意「耶和華是吾之神」，亦作「耶和華是吾之力」。以色列先知，提斯比人也。

傳其不知從何處來，忽遇神迎之，或謂其為活神也。

列王時，以色列分之南北，諸王無道、敗壞；故為先知最多之時。然眾先知中，唯以利亞最著。

時亞哈為以色列王，其娶耶洗別為妻。耶洗別為西頓王之女，乃兇惡之婦也。

耶洗別尊巴力，故以色列人皆舍耶和華，亦尊巴力。亞哈以媚之，尤在撒瑪立亞為巴力築壇，而始迫耶和華之徒。耶洗別害耶和華之先知，養巴力之先知凡四百五十。及亞哈離道，神乃召以利亞。

及亞哈謝立，從其父母，亦行惡，常慢神。亞哈謝病，不問於神，神示以利亞傳戒，亞哈謝不悛，反遣兵捕以利亞，以利亞以上帝之名，使火降，以滅惡王。

以利亞以除假神，使民歸正途，又立學，遂升於天。

其徒即以利沙，後亦為先知。

## 引據
《耶經》

分類:以色列王國列傳
英歐解盟

英國者，本隸歐盟，然齣齬久矣。二〇一六年六月廿三日，英國舉國公投，決去留歐盟之事，而去籌逾半。故**英歐乃分爨**。
英國者，歐羅巴西之島國也。西元一九七三年一月入盟，蓋以合縱以抵往昔之頹，是日美蘇之虞也。然近來，中東、非洲之氓黎短褐多以國亂渡海寄身。歐羅巴諸國雖財富國強，於是，猶財弊帑空。英以容衆流民而自貽，乃解以求自保，此所以英歐分爨也。
己亥巴黎聖母院之火

西曆二〇一九年四月十五日，酉正三刻許，法京聖母院火。自教堂閣樓始。而後尖頂崩坍，屋瓦焚毁。

法總統馬克宏倡重修聖母院，不數日，善款雲集，且三萬萬歐。時，黃褙之亂稍安，民生猶匱，工聯深怨之。謂彼富紳者流寧救古物，不救生人，抗議遂又起。

## 引據

分類:法國紀事
巴達克山

**巴達克山**者，中亞古國也。在葉爾羌西千餘里，居蔥嶺右偏。由伊西洱庫爾西稍南行，渡噴赤河至其國。有城郭，部落繁盛，戶十萬餘。其酋戴紅氈小帽，束以錦帕，衣錦氈衣，腰系白絲絛，黑革鞮。其民人帽頂制似葫蘆，邊飾以皮，衣黃褐，束白絲絛，黑革鞮，亦有用黃牛皮者。婦人不冠，被髮雙垂，衣紫氈，餘與男子同。其國負山險，田地腴美，築室以居，耕而兼牧獵。

乾隆二十四年八月，回酋博羅尼都、霍集占兄弟敗奔巴達克山，富德率師至其地，以博羅尼都、霍集占逆狀諭示巴酋素爾坦沙，令擒獻。時二賊竄入巴達克山之錫克南村，詭稱假道往墨克祖國，大肆劫掠。素爾坦沙縛博羅尼都，而以兵攻霍集占於阿爾渾楚哈嶺。霍集占退保齊那爾河，不能支，傷背及乳，擒之，囚於柴劄布。柴劄布者，系囚處也。素爾坦沙遣使詣軍門投款，且報擒二賊。富德令獻俘，進軍瓦罕城以待。是時溫都斯坦方以兵臨巴達克山，謀劫霍集占兄弟。霍集占陰通巴達克山仇國塔爾巴斯。會謀泄，素爾坦沙遷霍集占兄弟密室，以二百人圍而殺之，刃其馘以獻，並率其部落十萬戶及鄰部博羅爾三萬戶以降。二十五年，遣額莫爾伯克朝京師，貢刀斧及八駿馬。二十七年，再遣使來朝。二十八年，貢馬、犬、鳥銃、腰刀。後其國為阿富汗所並。巴達克山酋所居地曰維薩巴特，在喀克察河上。噴赤河自瓦罕帕米爾流入境，繞其東北，喀克察河西流入之，下流為阿母河。唐書言竭盤陀國治蔥嶺負徙多河，即巴達克山地也。

## 據
*《清史稿》卷三百十六《屬國傳四 》
耶何耶大

縮圖|右|耶何耶大
**耶何耶大**，猶大大祭司。歷約蘭、亞哈謝、亞她利雅、約阿施諸王。耶何耶大娶約蘭王之女約示巴為妻。時，亞哈謝王見誅，亞她利雅乃除諸孫，自立為王。時亞哈謝王幼子約阿施尚為嬰，為約示巴藏於聖殿，歷有六年。至第七年，耶何耶大得利未人、迦利侍衛和走差之眾酋長，及猶大諸族酋，即將約阿施帶出，遂立為王。耶何耶大即令將亞她利雅帶出聖殿，誅之。後，耶何耶大復耶和華之崇，與王、民立約，以為耶和華之民。則民壞巴力殿，毀其壇，碎其像，誅巴力之祭司。耶何耶大又設監督以掌聖殿。耶何耶大在時，約阿施王於其教下，嘗行耶和華視為善之事。耶何耶大與並力修葺聖殿，增聖殿所需之器。耶何耶大薨，年一百三十。耶何耶大素有功，故與列王共葬。然其卒，謂王之善則隨逝。約阿施王從猶大諸酋之言，漸棄耶和華。後耶何耶大之子撒迦利亞責民謂上帝不忠，約阿施王竟殺之。
## 據
*《聖經》
分類:猶大王國列傳
我儕之去惡

《**我儕之去惡**》，臺灣電視劇也；家中票房亞洲、臺灣公共電視臺共作。賈靜雯、溫昇豪、吳慷仁、周采詩、林予晞、施名帥、洪都拉斯、陳妤、曾沛慈、林哲熹、于卉喬、檢場、謝瓊煖主演。
 

分類:公視電視劇
時外增工

蓋工制既定而民羣工作，而自工時之外，又延時為工，則謂之**時外增工**。

自寰宇而觀之，夫時外增工者，東亞尤盛。至於中邦，勞動法曰「日作不逾八時，而週作不逾卌四時」，然赴工者常苦增工，科技公司為尤。昔有五八同城者，興九九六之工制，而一呼眾應，官府雖禁而不得，故民多怨憤。

## 兼查

*八小時工日
*九九六制
資政新篇

《**資政新篇**》，洪仁玕所著也。洪氏嘗至香港，聞泰西事於教士，既歸天京，書《資政新篇》而獻天父。是書之旨，蓋法泰西資本主義者也。
痞子英雄

《**痞子英雄**》，臺灣電視劇也，述捕快陳在天、吳英雄二人之事，周渝民、趙又廷、陳意涵、張鈞甯、修杰楷、王傳一主演。

分類:公視電視劇
分類:犯罪
夢幻遊戲

《**夢幻遊戲**》，漫畫，日人渡瀨悠宇著，幻設中華風異世界。按其事，謂有女初中生，日本人。既入一書曰《四神天地書》之異世。

分類:平成漫畫
分類:平成動畫
機械夢情人

《**機械夢情人**》，漫畫，日人渡瀨悠宇著。謂有一女，日本人。與機器人相情之事。方作改編成電視劇，有三作，日富士電視臺、臺八大電視臺、韓首爾放送。

分類:平成漫畫
分類:平成電視劇
分類:富士電視劇
魔卡少女櫻

《**魔卡少女櫻**》，漫畫，日團隊CLAMP著。按其事，謂有一女小學生，木之本櫻，日本人。周遊獲庫洛牌。

分類:平成漫畫
分類:平成動畫
骨川脛夫

**骨川脛夫**，日本漫畫《銅鑼衛門》之要角也。昭和卅八年二月廿九日生，日本國東京都練馬區月見臺人氏。貌似狐。性驕而膽怯，易妬。常聯剛田武欺野比野比太。家奢，然愛母。聯姻後有子名脛樹。

分類:銅鑼衛門
銅鑼衛門

《**銅鑼衛門**》，日本漫畫也，或曰《**哆啦A夢**》、《**多啦A夢**》、《**叮噹**》、《**小叮噹**》、《**阿蒙**》、《**機器貓**》。藤子·F·不二雄作。
銅鑼衛門影戲

日本漫畫《銅鑼衛門》之影戲臚列於下。

## 主
*野比太之恐龍
*野比太之宇宙開拓史
*野比太之大魔境
*野比太與海底鬼岩城
*野比太之魔界遊記
*野比太之宇宙之役
*野比太與鐵人兵團
*野比太與龍之騎士
*野比太之同次元西遊記
*野比太之日本誕生
*野比太與星球之謎
*野比太之天方夜譚
*野比太之雲之王國
*野比太與白金迷宮
*野比太與夢幻三劍士
*野比太之創世日誌
*野比太與銀河超特急	
*野比太之發條都市冒險記	
*野比太之南海遊記	
*野比太之宇宙漂流記	
*野比太之太陽王傳說		
*野比太與翼之勇者	
*野比太與機器人王國	
*野比太與不可思議之風使者	
*野比太之貓狗時空傳
*新·野比太之恐龍	
*野比太之新魔界遊記～七巫師～
*野比太與綠之巨人傳
*新·野比太之宇宙開拓史	
*野比太之人魚海戰	
*野比太與奇蹟之島	
*野比太之祕密道具博物館	
*新野比太之大魔境 ~扁扁與五人之探險隊~	
*野比太之宇宙英雄記	
*新·野比太之日本誕生	
*野比太之南極冰天雪地冒險記	
*野比太之寶島
*野比太之月測記
*野比太之新恐龍
*野比太之宇宙之役二〇二一
*野比太與天空理想鄉
*野比太之地球交響樂
*伴吾左右 銅鑼衛門
*伴吾左右 銅鑼衛門 之二
黃道

**黃道**者，黃之于宇宙所衢道也。黃者太陽也。對於**黃道**者有白道，月所躔。
坤輿軸日而躔。古賢有以倣其為日躔于地，因名之以黃道，實乃坤輿之道也。

## 黃道面
黃道乃一橢圓，其所在以**黃道面**名之。坤輿躔日，八大行星之七皆如是。夫餘一辰星也者，其軌離面一十有七度許。故未涵諸面。
尼布楚條約

**尼布楚條約**者，中俄條約也。崇禎十二年，俄軍侵黑龍江，毀其城。順治中，清庭遣兵驅逐，以餉不繼而返。康熙十五年，聖祖召見其商人尼果賚，貽書察罕汗，令管束俄羅斯，毋擾邊陲。既而俄羅斯復肆擾，帝命黑龍江將軍薩布素圍雅克薩城。二十五年九月，其新王復書至，言：「中國前屢賜書，本國無能通解者。今已知邊人構釁之罪，自當嚴治，即遣使臣詣邊定界，請先釋雅克薩之圍。」許之，遂詔薩布素退師。

二十八年冬十二月，帝覆命索額圖等赴尼布楚，與俄定黑龍江界，立約七條，全文於下。

一、將由北流入黑龍江之綽爾納、即烏倫穆河、相近格爾必齊河為界。循此河上流不毛之地、有石大興安以至於海。凡山南一帶、流入黑龍江之溪河、盡屬中國。山北一帶之溪河、盡屬俄羅斯。

一、將流入黑龍江之額爾古納河為界。河之南岸、屬於中國。河之北岸、屬於俄羅斯。其南岸之眉勒爾客河口、所有鄂羅斯房舍、遷移北岸。

一、將雅克薩地方俄羅斯所修之城、盡行除毀。雅克薩所居俄羅斯人民、及諸物、盡行撤往察漢汗之地。

一、凡獵戶人等、斷不許越界。如有一二小人、擅自越界捕獵偷盜者、即行擒拏、送各地方該管官、照所犯輕重懲處。或十人、或十五人、相聚持械捕獵、殺人搶掠者、必奏聞、即行正法。不以小故沮壞大事。仍與中國和好、毋起爭端。

一、從前一切舊事不議外。中國所有俄羅斯之人、俄羅斯所有中國之人、仍留不必遣還。

一、今既永相和好。以後一切行旅、有准令往來文票者、許其貿易不禁。

一、和好會盟之後、有逃亡者、不許收留、即行送還。

分類:清紀事
守衛 (小說)

《**守衛**》，小說，日人上橋菜穗子著，幻設異世界。按其事，謂有一女，守衛曰帕爾莎、王子曰查穆二人之事。方作亦改編電視劇。

分類:平成小說
攝氏八十五度

**85°C**，臺灣食肆，咖啡、茶、蛋糕之外，亦有冰沙、果汁、伴禮、麵包諸如此類。
分類:臺灣企業
分類:食肆
交響情人夢

《**交響情人夢**》，漫畫，日人二之宮知子著。謂有一女，日本人曰野田。與一男，樂師曰千秋相情之事。方作改編成電視劇，有三作，一作，日富士電視臺映；二作，韓放送公社映，名《**[[翌日如歌]]**》；三作，中湖南衛視映，名《**[[蝸與黃鶯 (電視劇)|蝸與黃鶯]]**》。

分類:平成漫畫
分類:平成電視劇
分類:富士電視臺月曜日夜九時連續劇
分類:洋樂
布魯特汗國

**布魯特**者，中亞古國也。布魯特分東、西二部。東布魯特在伊犁西南一千四百里，天山特莫爾圖淖爾左右，古為烏孫西鄙塞種地。其部有五，每部各一鄂拓克。最著者三：曰薩雅克鄂拓克，曰薩拉巴噶什鄂拓克；曰塔拉斯鄂拓克。其酋長戴氈帽，似僧家毗盧，頂甚銳，卷末為簷。衣錦衣，長領曲袷，紅絲絛，紅革鞮。民人冠無皮飾，衣褐。

先是，東布魯特為準噶爾侵偪，西遷安集延。乾隆二十年，準部平，得復故地。二十三年六月，將軍兆惠等追捕準部餘党哈薩克沙喇至東布魯特界，遣侍衛烏爾金、托倫泰往撫，抵其遊牧珠穆翰地。薩雅克、薩拉巴噶什兩鄂拓克不自主，別推一年長者瑪木克呼里主之。年九十餘，體碩，趺坐腹垂至地，不能遠行。遣使獻牛羊百頭，將軍等宴而示之講武，鹹詫服天朝騎射之利，乞內附。於時兼撫定霍索楚、啟台兩鄂拓克。七月，參贊大臣富德復遣侍衛伊達木劄布往諭，薩婁鄂拓克阿克拜亦率眾五千戶來歸，同遣使入朝。其貢道由回部以達京師。

西布魯特與東布魯特相接，在回疆喀什城西北三百里。西接布哈爾國。道由鄂什山口逾蔥嶺至其地，蓋古之休循、捐毒也。凡十有五部，最著者四：曰額德格納鄂拓克，曰蒙科爾多爾鄂拓克，曰齊裏克鄂拓克，曰巴斯子鄂拓克。衣冠風俗皆同東部。

乾隆二十四年，將軍兆惠既定山南，追捕逸回道其地。其渠長遮道奉將軍書曰：「額德格納布魯特部小臣阿濟比恭呈如天普覆廣大無外、如愛養眾生素賚滿佛之鴻仁、如古伊斯幹達里之神威、如魯斯坦天下無敵之大勇、富有四海乾隆大皇帝欽命將軍之前。謹率所部，自布哈爾以東二十萬人眾盡為臣僕。頭目等以未出痘，不敢入中國，謹遣使入朝京師。」兆惠以聞，詔受之。於是東、西兩部皆內附。凡布魯特大首領稱為「比」，猶回部阿奇木伯克也。比以下有阿哈拉克齊大小頭目。喀什噶爾參贊大臣奏給翎頂二品至七品有差。歲遣人進馬，酌賚綢緞、羊只。商回以牲畜、皮張貿易至者，稅減內地商民三分之一。二十七年，阿濟比所屬鄂斯諸部地為浩罕所擾，新疆大臣諭還之。明年，別部長阿瓦勒比原以其地供內地遊牧，帝喜，許之，賜四品服。

然布魯特人貧而悍，輕生重利，喜虜掠。乾隆以後，邊吏率庸材，撫馭失宜，往往生變。嘉慶十九年，孜牙憞之案，枉誅圖爾第邁莫特，其子阿仔霍逃塞外，憤煽種類圖報復。二十五年，叛回張格爾糾布魯特數百寇邊，有頭目蘇蘭奇入報，為章京綏善叱逐。蘇蘭奇憤走出塞，遂從賊。道光四年，張格爾屢糾布魯特擾邊。五年九月，領隊大臣色彥圖以兵二百，出塞四百里掩之，不遇，則縱殺遊牧之布魯特妻子百餘而還。其酋汰列克恨甚，率所部二千人追覆官兵於山谷，賊遂猖獗。於是有八年重定回疆之役。

迨同治三年，布魯特叛酋田拉滿蘇拉滿與庫車土匪馬隆等句結為亂，逆回金相印等乘之，新疆淪陷十有餘年。光緒四年，欽差大臣左宗棠遣劉錦棠收復南八城，駐軍喀什噶爾，有布魯特頭目來謁錦棠，原仍歸中國。自言部落十四，蓋即向之西布魯特也。而東布魯特接伊犁邊者，又有五部：曰蘇勒圖，曰察哈爾，曰薩雅克，曰巴斯特斯，曰薩爾巴噶什，已投附俄羅斯矣。光緒初，俄人併吞浩罕汗國後，西部亦大半為俄所脅收。其附近中國卡倫，喁喁內鄉，代為守邊，可紀者僅千餘家而已。

## 據
*《清史稿》卷三百十六《屬國傳四 》
𠮷野家

**𠮷野家**，日本食肆，鬻丼為揆。

明治卅二年始於東京都中央區日本橋之魚市立。

分類:東京都企業
分類:和食
少巫女豆禮美

《**少巫女豆禮美**》，日本動畫也。述一少女曰春風豆禮美在魔法堂，並習魔法。與羽月、愛子、音符、桃子四人之事。春風豆禮美，其名豆禮美，對映音階宮商角也。

分類:平成動畫
亞伯拉罕諸教

**亞伯拉罕諸教**者，宗教也。一者猶太教，二者基督教，三者回教，皆奉一神，以亞伯拉罕爲先賢也。行於環球。
銅鑼衛門 野比太之同次元西遊記

《**銅鑼衛門 野比太之同次元西遊記**》，日本銅鑼衛門影戲也。始映於昭和六十三年三月十二日。

分類:銅鑼衛門影戲
分類:西遊記
分類:昭和影戲
長兄有愛

《**長兄有愛**》，全稱《**再者長兄有愛，義不容辭，謂乎**》，日輕小說也。鈴木大輔作。

分類:平成輕小說
趙嘏

**趙嘏**，字**承祐**，山陽人。會昌四年鄭言榜進士。大中中，仕為渭南尉。一時名士大夫極稱道之。卑宦頗不如意。宣宗雅知其名，因問宰相：『趙嘏詩人，曾為好官否可取其詩進來！』讀其卷首題秦詩云：『徒知六國隨斤斧，莫有群儒定是非。』上不悅，事寢。嘏嘗早秋賦詩曰：『殘星數點雁橫塞，長笛一聲人倚樓。』杜牧之呼為『趙倚樓』，賞嘆之也。又初有詩，落句云：『早晚粗酬身事了，水邊歸去一閑人。』仕途屹兀，幾如其讖。嘏豪邁爽達，多陪接卿相，出入館閤，如親屬。然能以書生令遠近知重，所謂『一日名動京師，三日傳滿天下』，有自來矣。命沾仙尉，追蹤梅市，亦不惡耳。先嘏家浙西，有美姬溺愛，及計偕，留侍母。會中元遊鶴林寺，浙帥窺見悅之，奪歸。明年嘏及第，自傷賦詩曰：『寂寞堂前日又曛，陽臺去作不歸雲。當時聞說沙咤利，今日青娥屬使君。』帥聞之，殊慘慘，遣介送姬入長安。時嘏方出關，途次橫水驛，於馬上相遇，姬因抱嘏痛哭；信宿而卒，遂葬於橫水之陽。嘏思慕不已，臨終日有所見，時方四十餘。今有《渭南集》及《編年詩》二卷。悉取十三代史事跡，自始生至百歲，歲賦一首、二首，總得一百一十章。今並行於世。
## 據
* 《唐才子傳·趙嘏》
降卋神通

《**降卋神通**》，美國動畫也。故事乃中華風幻設之世。述主役安，及其友，救彼世，以勝烈火國之王。

分類:美國動畫
早稻田大學圖書館

**早稻田大學圖書館**在日京。日本諸書館，早稻田之藏籍爲多。西元一八八二年建。至二〇〇五年，書凡四百五十萬。
分類:東京都圖書館
麻古

**麻古**者，毒品也。以甲基苯丙胺及咖啡因製之。色紅、味香、片狀。列國禁之，販於中國者可誅之。
亂馬二分之一

《**亂馬二一**》，日本漫畫也。是高橋留美子著。亦有動畫本之者。述一名日少年，曰亂馬，乃武習者，至中原青海之咒泉鄉修行，不慎溺入，成女兒身。

分類:平成漫畫
分類:平成動畫
彩雲國物語

《**彩雲國物語**》，日本輕小說也。是雪乃紗衣著。亦有動畫本之者。中華風幻設。述一名少女，曰紅秀麗生名門而家徒四壁，欲成官吏。

分類:平成輕小說
分類:平成動畫
決戰少林

《**決戰少林**》，美國動畫，克里斯蒂·惠作，述有少林習武者，神龍之傳人，周遊四海，尋武器曰「聖功武」，其具神力。

分類:卡通頻道電視節目
譚曉林

**譚明林**，一名**曉林**，四川樂至人，西曆一九六二年生。世務農，以家貧高一輟學。嘗為鄉中倉閽。

一九八六年，去蜀入滇，傭於邊鄙。明年，識緬甸販首楊國棟，妻其女楊妹。一九八九年，攜妻徙緬甸木姐，初營玉石、木材。

一九九二年，妻楊妹為嗜毒者所害，明林性大變。或曰其婦翁國棟勸之，遂繼其業。憑婦翁之勢，漸張。募部曲二百七十餘，皆持械，盤踞一方，號曰「緬北毒王」。積資至四億餘，陽為商賈，以文其非法之財。

其所販毒品，多流入中國。嘗變造大車水槽以藏海洛因，而身在緬甸遙制之。時，廣東普寧人陳炳錫，亦為巨販，與明林善，為之銷於內地。

一九九九年十一月，有司偵知明林運毒入境，追至廣州郊外一倉，果得海洛因百餘公斤。搜檢時，吏於旁倉駭見冰毒，堆積如山，重逾十一噸。後查明，此冰毒乃陳炳錫及劉招華所儲，非明林所有。招華，製毒巨魁也。然此案震動中外，明林、炳錫、招華三人交通遂顯。

中國有司懸為首逋，國際刑警組織亦發紅色通緝令。二零零一年四月，明林見捕於緬甸，尋押歸中國。其部曲揚言：「必將取之，抑必殺之。」不遂。讞於昆明，判死。二零零四年六月，伏誅，年四十一。

分類:四川省列傳
氦合氫離子

**氦合氫離子**，屬陽離子，化學式為HeH+。合氦、氫原子各一，而電子去一。異核離子，其惟至輕。一九二五年，始製於實驗室。蓋處以氣相，化合質子與氦原子各一而成。塊然獨處，自可安穩。遇有他物，反應尤烈，其強甲於諸酸。一九七零年代，有云其生於星際，非必人造。及二零一九年，終證此說。

## 據
*《英文維基》氦合氫離子一文

分類:酸
中華五千年小太極

《**中華五千年小太極**》，中華動畫，臺灣作，述有一小學生曰大龍、炎帝之女精衛、小太極。

分類:中國動畫
分類:華夏神話
中大

**中大**或謂：
*大學
**香港中文大學，簡曰「中大」、「中文大學」、「港中大」於香港
**香港中文大學 (深圳)，簡曰「中大（深圳）」
**中山大學，簡曰「中大」於中國大陸
**國立中央大學，簡曰「中大」於中華民國
**中央大學 (日本)，簡曰「中大」於日本
**華中科技大學，自簡曰「華中大」
*公司
**物產中大集團
**浙江中大集團
**江蘇中大集團
**中大建築
華大

**華大**或謂：
*大學
**中華大學，簡曰「華大」於中華民國
**華中大學，嘗曰「華大」，後解體
**華中師範大學，繼華中大學而簡曰「華大」
**華僑大學，簡曰「華大」
**華盛頓大學，簡曰「華大」
*公司
**華大基因
**華大地產投資
蘇祿

**蘇祿**者，東南亞古國也。雍正四年，蘇祿國王毋漢未母拉律林遣使奉表，貢方物。五年六月，貢使至京，貢珍珠、玳瑁、花布、金頭牙薩白幼洋布、蘇山竹布、燕窩、龍頭、花刀、夾花標槍、滿花番刀、藤席、猿十二種。賜宴賚賞，頒敕諭一道，令使臣齎回。定期五年一貢，貢道由福建。十一年六月，國王奉表謝恩，並奏：「伊祖東王於明永樂間入朝，歸至德州病故。帝命有司營葬，勒碑墓道，諡曰『恭定』，留妻妾傔從十人守墓。畢三年喪，遣歸。今事隔三百餘年，所有墳墓及其子孫存留周恤之處，懇請修理給復。」禮臣議覆：「蘇祿國東王巴都噶叭哈答歿，長子都馬含歸國襲封。次子安都祿，三子溫哈喇，留居守塋，其子孫以祖名分為安、溫二姓，應如所請。飭查王墓所有神道享亭、牌坊，修理整飭，於安、溫二姓中各遴一人給頂戴奉祀。著為例。」帝允之。乾隆五年八月，蘇祿國王麻喊味呵稟朥甯遣番丁護送遭風商人回內地。八年，貢使馬明光奏請三年後復修朝貢，帝命仍遵雍正五年所定五年一貢之例。十九年，蘇祿國王麻喊味安柔律噒遣使貢方物，並貢國土一包，請以戶口人丁編入中國圖籍。帝諭：「蘇祿國傾心向化，其國之土地人民即在統御照臨之內，毋庸復行齎送圖冊。」二十八年，國王遣使貢方物。自後遂不復至。

蘇祿本巫來由番族，悍勇善鬥。西班牙既據呂宋，欲以蘇祿為屬國，蘇祿不從，西人以兵攻之，為所敗。獨慕義中國，累世朝貢不絕。其國小，有巉岩之嶺，其極南為石崎山、犀角嶼、珠池，因島環繞。海內有珍珠，土人與華商市易，大者利數十倍。此外土產則蘇木、豆蔻、降香、藤條、蓽茇、鸚鵡之類。戶口繁多。地磽瘠，食不足，常糴於別島。土人奉回教。與婆羅洲芒佳瑟民結為海盜云。

分類:東南亞史
八小時工日

**八小時工日**，一作**八小時工作制**，謂人出工一日，勤勞以八句鐘為限。工日者，勤動之程也，而資本制初，視貧工若芻狗，故夙興夜寐，工潮橫出。於是有識之士倡八小時議，美國會許之，然富紳不從。後歷馬克思、蘇聯之變，始沿為公制，不可稍逾約。今五一節，所以表記此捷也。
伏城求逑蓋有罔乎

《**伏城求逑蓋有罔乎**》，日本輕小說，大森藤野作、安田典生繪、GA文庫刊。

歐拉麗者，巨麗之伏城也。萬怪所聚，莫測其底。少年貝爾者，慕豪傑之風，思得國色於幽室，遂投身其間。旋遇彌諾陶洛斯，怪牛也，咆哮襲之，貝爾力竭，事且殆。方是時，上級冒險者艾絲突至，仗劍斬怪，遂拔貝爾於死。貝爾感其驍勇，由是心生愛慕，誓以勤勵自強，期能頡頏麗影，克成其志。

分類:平成輕小說
分類:平成動畫
分類:令和動畫
周延儒

**周延儒**者，字玉繩，宜興人，明朝之官也。萬曆四十一年會試、殿試皆第一。授修撰，年甫二十餘。美麗自喜，與同年生馮銓友善。天啟中，遷右中允，掌司經局事。尋以少詹事掌南京翰林院事。

莊烈帝即位，召為禮部右侍郎。延儒性警敏，善伺意指。崇禎元年冬，錦州兵嘩，督師袁崇煥請給餉。帝御文華殿，召問諸大臣，皆請發內帑。延儒揣帝意，獨進曰：「關門昔防敵，今且防兵。寧遠嘩，餉之，錦州嘩，復餉之，各邊且效尤。」帝曰：「卿謂何如？」延儒曰：「事迫，不得不發。但當求經久之策。」帝頷之，降旨責群臣。居數日，復召問，延儒曰：「餉莫如粟，山海粟不缺，缺銀耳。何故嘩？嘩必有隱情，安知非驕弁構煽以脅崇煥邪？」帝方疑邊將要脅，聞延儒言，大說，由此屬意延儒。十一月，大學士劉鴻訓罷，命會推，廷臣以延儒望輕置之，列成基命、錢謙益、鄭以偉、李騰芳、孫慎行、何如寵、薛三省、盛以弘、羅喻義、王永光、曹於汴十一人名上。帝以延儒不預，大疑。及溫體仁訐謙益，延儒助之。帝遂發怒，黜謙益，盡罷會推者不用。二年三月召對延儒於文華殿，漏下數十刻乃出，語秘不得聞。御史黃宗昌劾其生平穢行，御史李長春論獨對之非。延儒乞罷，不允。南京給事中錢允鯨言：「延儒與馮銓密契，延儒柄政，必為逆黨翻局。」延儒疏辨，帝優詔褒答。其年十二月，京師有警，特旨拜延儒禮部尚書兼東閣大學士，參機務。明年二月加太子太保，改文淵閣。六月，體仁亦入。九月，成基命致仕，延儒遂為首輔。尋加少保，改武英殿。

體仁既並相，務為柔佞，帝意漸響之。而體仁陽曲謹媚延儒，陰欲奪其位，延儒不知也。體仁與吏部尚書王永光謀起逆案王之臣、呂純如等。或謂延儒曰：「彼將翻逆案，而外歸咎於公。」延儒愕然。會帝以之臣問，延儒曰：「用之臣，亦可雪崔呈秀矣。」帝悟而止。體仁益欲傾延儒。四年春。延儒姻婭陳於泰廷對第一，及所用大同巡撫張廷拱、登萊巡撫孫元化皆有私，時論籍籍。其子弟家人暴邑中，邑中民熱其廬，發其先壟，為言官所糾。兄素儒冒錦衣籍，授千戶，又用家人周文郁為副總兵，益為言者所詆。

五年正月，叛將李九成等陷登州，囚元化。侍郎劉宇烈視師無功，言路鹹指延儒庇宇烈。於是給事中孫三傑、馮元飆，御史余應桂、衛景瑗、尹明翼、路振飛、吳執禦、王道純、王象雲等，屢劾延儒。應桂並謂延儒納巨盜神一魁賄。而監視中官鄧希詔與總督曹文衡相訐奏，語侵延儒。給事中李春旺亦論延儒當去。延儒數上疏辯，帝雖慰留，心不能無動。已而延儒令于泰陳時政四事，宣府太監王坤承體仁指，直劾延儒庇於泰。給事中傅朝佑言中官不當劾首揆，輕朝廷，疑有邪人交構，副都御史王志道亦言之。帝怒，削志道籍，延儒不能救。體仁各處嗾給事中陳贊化劾延儒「昵武弁李元功等，招搖罔利。陛下特恩停刑，元功以為延儒功，索獄囚賕謝。而延儒至目陛下為羲皇上人，語誖逆。」帝怒，下元功詔獄，且窮詰贊化語所自得。贊化言得之上林典簿姚孫渠、給事中李世祺，而副使張鳳翼亦具述延儒語。帝益怒。錦衣衛帥王世盛拷掠元功無所承。獄上，鐫世盛五級，令窮治其事。延儒覬體仁為援，體仁卒不應，且陰黜與延儒善者，延儒大困。六年六月引疾乞歸，賜白金、彩緞，遣行人護行。體仁遂為首輔矣。

始延儒裏居，頗從東林游，善姚希孟、羅喻義。既陷錢謙益，遂仇東林。及主會試，所取士張溥、馬世奇等，又皆東林也。至是歸，失勢，心內慚。而體仁益橫，越五年始去。去而張至發、薛國觀相繼當國，與楊嗣昌等並以娼嫉稱。一時正人鄭三俊、劉宗周、黃道周等，皆得罪。溥等憂之，說延儒曰：「公若再相，易前轍，可重得賢聲。」延儒以為然。溥友吳昌時為交關近侍，馮銓復助為謀。會帝亦頗思延儒，而國觀適敗。十四年二月詔起延儒。九月至京，復為首輔。尋加少師兼太子太師，進吏部尚書、中極殿大學士。

延儒被召，溥等以數事要之。延儒慨然曰：「吾當銳意行之，以謝諸公。」既入朝，悉反體仁輩弊政。首請釋漕糧白糧欠戶，蠲民間積逋，凡兵殘歲荒地，減見年兩稅。蘇、松、常、嘉、湖諸府大水，許以明年夏麥代漕糧。宥戍罪以下，皆得還家。復注誤舉人，廣取士額及召還言事遷謫諸臣李清等。帝皆忻然從之。延儒又言：「老成名德，不可輕棄。」於是鄭三俊長吏部，劉宗周掌都察院，范景文長工部，倪元璐佐兵部，皆起自廢籍。其他李邦華、張國維、徐石麒、張瑋、金光辰等，佈滿九列。釋在獄傅宗龍等，贈已故文震孟、姚希孟等官。中外翕然稱賢。嘗燕侍，帝語及黃道周，時道周方謫戍辰州。延儒曰：「道周氣質少偏，然學與守皆可用。」蔣德璟請移道周戍近地。延儒曰：「上欲用即用之耳，何必移戍。」帝即日復道周官。其因事開釋如此。

帝尊禮延儒特重，嘗於歲首日東向揖之，曰：「朕以天下聽先生。」因遍及諸閣臣。然延儒實庸駑無材略，且性貪。當邊境喪師，李自成殘掠河南，張獻忠破楚、蜀，天下大亂，延儒一無所謀畫。用侯恂、範志完督師，皆僨事，延儒無憂色。而門下客盛順、董廷獻因緣為奸利。又信用文選郎吳昌時及給事中曹良直、廖國遴、楊枝起、曾應遴輩。

昌時，嘉興人。有幹材，頗為東林效奔走。然為人墨而傲，通廠衛，把持朝官，同朝鹹嫉之。行人司副熊開元廷劾延儒納賄狀，觸帝怒，與給事中薑埰俱廷杖，下詔獄。左都御史宗周、僉都御史光辰以救開元、埰罷，尚書石麒又以救宗周等罷，延儒皆弗救，朝議皆以咎延儒。會昌時以年例出言路十人於外，言路大嘩。掌科給事中吳麟徵、掌道御史祁彪佳劾昌時挾勢弄權，延儒頗不自安。

初，延儒奏罷廠衛緝事，都人大悅。朝士不肖者因通賂遺，而廠衛以失權，胥怨延儒。又傲同官陳演，演銜刺骨。掌錦衣者駱養性，延儒所薦也，養性狡狠背延儒，與中官結，刺延儒陰事。十六年四月，大清兵略山東，還至近畿，帝憂甚。大學士吳甡方奉命辦流寇，延儒不得已自請視師。帝大喜，降手敕，獎以召虎、裴度，賜章服、白金、文綺、上駟，給金帛賞軍。延儒駐通州不敢戰，惟與幕下客飲酒娛樂，而日騰章奏捷，帝輒賜璽書褒勵。偵大清兵去，乃言敵退，請下兵部議將吏功罪。既歸朝，繳敕諭，帝即令藏貯，以識勳勞。論功，加太師，廕子中書舍人，賜銀幣、蟒服。延儒辭太師，許之。居數日，養性及中官盡發所刺軍中事。帝乃大怒，諭府部諸臣責延儒蒙蔽推諉，事多不忍言，令從公察議。陳演等公揭救之，延儒席槁待罪，自請戍邊。帝猶降溫旨，言「卿報國盡忱，終始勿替，」許馳驛歸，賜路費百金，以彰保全優禮之意。及廷臣議上，帝復諭延儒功多罪寡，令免議。延儒遂歸。

既去，給事中郝絅疏請除奸，以指延儒。帝不聽。山東僉事雷縯祚糾範志完，亦及延儒。已而御史蔣拱宸劾吳昌時贓私巨萬，大抵牽連延儒，而中言昌時通中官李端、王裕民，洩漏機密，重賄入手，輒預揣溫旨告人。給事中曹良直亦劾延儒十大罪。帝怒甚，禦中左門，親鞫昌時，折其脛，無所承，怒不解，拱宸面訐其通內，帝察之有跡，乃下獄論死，始有意誅延儒。初，薛國觀賜死，謂昌時致之。其門人魏藻德新入閣有寵，恨昌時甚，因與陳演共排延儒，養性復騰蜚語。帝遂命盡削延儒職，遣緹騎逮入京師。時舊輔王應熊被召，延儒知帝怒甚，宿留道中，俟應熊先入，冀為請。帝知之，應熊既抵京，命之歸。延儒至，安置正陽門外古廟，上疏乞哀，不許。法司以戍請，同官申救，皆不許。冬十二月，昌時棄市，命勒延儒自盡，籍其家。
夫肯塔克特

**夫肯塔克特**者，略稱VK，俄羅斯社交網站也。立於西曆二零零六年九月。仿面書。盛行於獨聯體諸國。
杜冷丁

**哌替啶盐酸盐**，又名**杜冷丁**者，止痛之藥也，色白，無臭，結晶狀。如嗎啡、美沙酮之類。易成癮。故為處方藥。禁私販，犯者以販毒論。
後驛驛

**後驛驛**者，通曰「後驛站」，高雄捷運紅路之候也。處臺灣高雄市三民。

分類:高雄捷運紅路
獵一怪，曰史萊姆，不綴三百年，不覺已超凡出眾

《**獵一怪，曰史萊姆，不綴三百年，不覺已超凡出眾**》，日本輕小說，森田季節作。

分類:平成輕小說
畏痛乃專禦

《**畏痛乃專禦**》，輕小說也，日人夕蜜柑撰。其書言有女楓氏，遊於太虛幻境。自以膚脆骨柔，憚於創痛，乃悉注其力於守禦一途。工師設技，本有定數，楓氏偏行多歧，不務攻伐，唯求金身不破。久之，竟成金剛不壞之體，雖器杖鎧冑極異界之工巧，莫能傷之。由是橫行方外，神色自若。

此書出平成之季，盛於令和之初。

分類:平成輕小說
分類:令和動畫
攜手機漂異世

《**攜手機漂異世**》，日本輕小說，冬原羽虎作。

分類:平成輕小說
分類:平成動畫
詩琳通公主花甲壽

**詩琳通公主花甲壽**者，泰國王室成員詩琳通公主殿下之六十歲誕辰也，是日為二〇一五年四月二日。因公主土曜日生，其色為紫；泰人以一紀一輪迴，六十歲為五巡，則於公主壽日以紫衣示敬。

## 世相
三月三十日，政府公報赦令，其定死罪改無期刑，無期刑改五十年刑，又他亦赦。

## 參
王夫之

**王夫之**者，字而農，衡陽人，明末清初哲學家。張獻忠陷衡州，夫之匿南嶽，賊執其父以為質。夫之自引刀遍刺肢體，舁往易父。賊見其重創，免之，與父俱歸。明王駐桂林，大學士瞿式耜薦之，授行人。時國勢阽危，諸臣仍日相水火。夫之說嚴起恆救金堡等，又三劾王化澄，化澄欲殺之。聞母病，間道歸。明亡，益自韜晦。歸衡陽之石船山，築土室曰觀生居，晨夕杜門，學者稱船山先生。

所著書三百二十卷，其著錄於四庫者，曰周易稗疏、考異，尚書稗疏，詩稗疏、考異，春秋稗疏。存目者，曰尚書引義、春秋家說。夫之論學，以漢儒為門戶，以宋五子為堂奧。其所作大學衍、中庸衍，皆力辟致良知之說，以羽翼朱子。於張子正蒙一書，尤有神契，謂張子之學，上承孔、孟，而以布衣貞隱，無鉅公資其羽翼；其道之行，曾不逮邵康節，是以不百年而異說興。夫之乃究觀天人之故，推本陰陽法像之原，就正蒙精繹而暢衍之，與自著思問錄二篇，皆本隱之顯，原始要終，炳然如揭日月。至其扶樹道教，辨上蔡、象山、姚江之誤，或疑其言稍過，然議論精嚴，粹然皆軌於正也。康熙十八年，吳三桂僭號於衡州，有以勸進表相屬者，夫之曰：「亡國遺臣，所欠一死耳，今安用此不祥之人哉！」遂逃入深山，作祓禊賦以示意。三桂平，大吏聞而嘉之，囑郡守餽粟帛，請見，夫之以疾辭。未幾，卒，葬大樂山之高節裡，自題墓碣曰「明遺臣王某之墓」。
毋言不於貊

《**毋言不於貊**》，埃及廣告也。貊標乾酪所製。

## 其事
人人有一乾酪，曰貊標乾酪，然皆拒之。忽有一貊，見前所視，後忿而毀。贊曰：「未鬻則害貊。」

分類:埃及史
分類:網際名題
李如柏

**李如柏**字子貞，嘉靖三十二年生，明朝將軍也。明末遼東總兵李成梁次子。由父廕為錦衣千戶。嘗與客會飲，砲聲徹大內，下吏免官。再以廕為指揮僉事。數從父出塞有功，曆密雲遊擊，黃花嶺參將，薊鎮副總兵。萬曆十六年，御史任養心言：「李氏兵權太盛。姻親廝養分操兵柄，環神京數千里，縱橫蟠據，不可動搖。如柏貪淫，跋扈尤甚。不早為計，恐生他變。」帝乃解如伯任。於是成梁上書乞罷，並請盡罷子弟官，帝慰留不許。久之，起故官，署宣府參將。引疾歸。

兄如松之禦倭朝鮮也，詔如柏署都督僉事，先率師赴援。既拔平壤，如柏疾趨開城，攻克之，斬首百六十有奇。師旋，進都督同知，為五軍營副將。尋出為貴州總兵官。二十三年，改鎮寧夏。著力兔犯平虜、橫城，如伯邀之，大獲，斬首二百七十有奇。進右都督。再以疾歸，家居二十餘年。會遼東總兵官張承廕戰歿，文武大臣英國公張惟賢等合疏薦如柏，詔以故官鎮遼東。蒙古炒花入犯，督諸將擊卻之。

始成梁、如松為將，厚畜健兒，故所向克捷。至是，父兄故部曲已無復存，而如柏暨諸弟放情酒色，亦無復少年英銳。特以李氏世將，起自廢籍中。顧如柏中情怯，惟左次避敵而已。清師臨河，如柏故引軍防懿路。及楊鎬四路出師，令如柏以一軍出鴉鶻關。甫抵虎攔路，鎬聞杜松、馬林兩軍已覆，急檄如柏還。大清哨兵二十人見之，登山鳴螺，作大軍追擊狀，如柏軍大驚，奔走相蹴死者千余人。御史給事中交章論劾，給事中李奇珍連疏爭尤力。帝終念李氏，詔還候勘。既入都，言者不已。如柏懼，遂自裁。
異世狂妄曲

《**異世狂妄曲**》，日本輕小說，愛七博作。

分類:平成輕小說
分類:平成動畫
吾鄉

吾鄉（阿拉伯語：موطني‎）、伊拉克國歌也。由巴勒斯坦詩人易卜拉欣·托坎纂詞於西曆一九三四年。二〇〇三年立爲伊拉克國歌。
## 文言譯詞

吾鄉兮，吾鄉兮。

崇兮美兮，華兮輝兮，

於山顛，於山顛；

生兮寧兮，樂兮希兮，

於風間，於風間。

能見否，能見否？

舒宜之安，光榮之勝，

舒宜之安，光榮之勝，

能見否，於高顛，

摘星辰，摘星辰——

故國兮，故國兮。

分類:伊拉克史
六除以二括弧一加二

**六除以二括弧一加二**，算題也，辛卯歲始流播網際，引百萬眾競相求算。然緣算理之見異，得數遂生九與一之歧。
## 諸說
### 代數
是題若以代數之法度之，則2(1+2)當視為一項，猶言6 \div 2x , x=(1+2)之式。故知2(1+2)渾然為一，不可割裂。依此法計之，得數為1。然論及乘法，代數每隱其乘號，若5x、xy之屬是也。設變數越乎一字，則往往滋生眩惑。且此法唯施於兼有字與數之處，若純乎實數則弗用焉，蓋5 \times 2斷不可省作52也。
### 四則運算
苟不以代數論之，則斯題當作6 \div 2 \times (1+2)。循四則運算之定例，必先計括弧之內，復自左而右，先乘除而後加減。如是，得數為9。此外，委諸谷歌之檢索之器，Wolfram Alpha、Mathematica等機算之器，其所得亦皆為9。

然四則之說，猶有可議之處。譬如2x \div 2x=1，本不容妄益乘號，致訛作2x \div 2 \times x=x ^ {2}也。
## 據

分類:代數
分類:網際名題
入陣曲

《**入陣曲**》，中國風之曲，五月天唱之。怪獸詞、阿信曲。

分類:五月天歌曲
民等自知

**民等自知**，蓋指民等之自知，若其負能，若其鵠的，若其意識，悉納其中。

民羣之精進，無產階級終成商貨，遂從屬資產階級而得存。然若自知，則一改乎從屬之位也。

無產階級之自知非在心也，以離散之自知必潰亡。夫此情形，初之有限競爭以利權互達為基而演進，後至於民等之公益，終為政黨也。工業資本主義之龐然廠肆、會合之勞動、相與之演進，悉以勸其組織合一。自知成形之理蓋與最大組織之將起並著也。

列寧、考茨基以政治之自知惟外入內耳，勞動階級自知止於工約為聯。或曰其自知惟與資本相抗、代以工聯者利用之自知也。政治之自知惟識士自外入內可及之。盧森堡以民群歷驗，亦或競爭僨轍故，其自知可自達。夫士人之革命意識有若賞賚，惟闕其能，致勞動階級之順受。

自由主義以其意出於爲己羣約。

馬克思主義以其意獲於民等競爭。
## 據
城驛驛

**城驛驛**者，通曰「城站站」，杭州地鐵一路之候也。處中原浙江杭州上城。

分類:杭州地鐵一路
中學

**中學**者，**中等學校**之略稱也，屬中等教育機構。泰西始設，中國則迨清季相設。

分類:中學
鎭國將軍

**鎭國將軍**，爲明時宗室爵位。親王嫡長子嗣親王職，諸子封郡王，郡王長子嗣之，諸子授鎭國將軍，鎭國將軍嫡長子嗣之，諸子授輔國將軍。
親王

**親王**者，古爵位也，爲王爵之頭等，位列郡王之上，以殿下稱。得爵者多爲天子之兄弟並其嗣。親王元妃謂親王妃。清季後，亦以親王之名對譯泰西貴胄，相襲至今。朝鮮國王亦可行親王之禮。
分類:中華史
多羅郡王

**多羅郡王**，亦可略稱**[[郡王]]**，乃滿清宗室、蒙古藏地外藩封爵之次等。皇子、宗室子、外藩得封之。和碩親王世襲者，承嗣者封多羅郡王。滿語**多羅**者，其義同禮、道、理，故亦曰禮郡王。
和碩親王

**和碩親王**，略稱**親王**，爲滿清宗室並蒙古外藩札薩克蒙古爵位之頭等。唯皇子、皇兄弟得封之。
輔國將軍

**輔國將軍**，漢末始置，厥本武職，漢獻帝以皇后伏壽之父伏完任之，南朝宋曾改**輔師將軍**，旋復舊稱，及梁而不用爲將軍號，北魏北齊猶置。自明時，爲宗室爵位，以授郡王諸孫。清代襲之。
丁丁乃人才也

「**丁丁乃人才也**」，臺灣網際之諺。出自一戲作之圖。蓋有人移花接木，贅合英吉利偶戲《天線寶寶》與玩臺貳遊戲《真·三國無雙其四》於一處。圖中，水鏡先生司馬徽指其偶而贊曰：「丁丁乃人才也。」夫丁丁者，本兒戲中之稚偶，行止憨稚，冥頑不靈，本非俊才。其語假水鏡之名，行反諷之實。故市井戲謔，凡遇冥頑而不自知者，以此語冠之，謂之「人才」，實刺其愚也。
## 引據

分類:民國臺灣藝文
普發

**普發**者，一九九五年詩琳通公主所立，務救濟泰國貧童。銷售工藝品及衣服，多泰國僻民所作，而公主御筆，因其販售以益荒遠之民。

曼谷及泰國諸城，並有普發之肆。二〇〇一年九月，發現暹羅立旗艦店，凡十七分店。寶藏庫在暹羅百麗宮四層。
郡王

**郡王**者，古爵位也，西晉始置，後世多襲之，及民國而廢。唐宋後，其位列親王之下。明時郡王嫡長子封世子，以嗣王位，諸子則分授鎭國將軍之職。清時郡王則爲多羅郡王之略也。屬國之國王其則位同郡王。
分類:中華史
大秦鐵路

**大秦鐵路**，乃自山西大同至河北秦皇島之鐵路幹線，始建於西元一九八五年，後又進分段建，於一九九二年貫通，長六百五十三公里。
月，以乾酪製之

**月，以乾酪製之**，泰西之幻設，月乃以乾酪製之。為泰西熟語；有豎子，見月於水影，誤其為圓乾酪。

分類:神話
強容一室島

**強容一室島**，在美加之千島群島，寰宇最小。

分類:美國地理志
分類:加拿大地理志
宋驛

**宋驛**者，通曰「宋站」，濱洲鐵路之候也。處中原黑龍江綏化肇東宋站。

分類:濱洲鐵路
分類:中華人民共和國鐵道驛
六個雞驛

**六個雞驛**者，通曰「六個雞站」，滬昆鐵路之候也。處貴州省黔東南苗族侗族自治州凱里爐山六個雞。

分類:滬昆鐵路
魯濱遜漂流記

《**魯濱遜漂流記**》，英國小說，丹尼爾·笛福作。原名《約克水手魯賓遜‧克魯索氏乘船遇難獨存孤居美洲海岸荒島之近大河奧里諾科口者廿八年之異旅》，長名耳。

分類:英國小說
一二九公里驛

**一二九公里驛**者，通曰「129公里站」，京滬鐵路之候也。處中原天津北辰天穆。

分類:京滬鐵路
三把火驛

**三把火驛**者，通曰「三把火站」，京通鐵路之候也。處內蒙古赤峰三把火。

分類:京通鐵路
天地萬物，答有所終

**天地萬物，答有所終**，自英國小說《銀河便車指南》，道格拉斯·亞當斯作。答為一數，曰卌二。

分類:英國小說
嫡子

**嫡子**，亦作**適子**，爲正室所生子也，若有平妻，其子亦可稱嫡。古時以多嗣財位。媵妾之子則稱庶子，其位低於嫡子。嫡子之長曰**適長子**。
妻

**妻**者，爲男女婚姻間女方所稱也，以與**夫**相對。《易經系辭》曰：「人於其官，不見其妻」，彼爲妻字最初所見也。古時，妻子爲妻並子之合稱，宋後，乃相混誤，今爲妻之通語。曩者，多謂己妻**拙荊**、**內人**以示謙遜，於內則多呼**娘子**。
一益一

**一益一**，或曰**一加一**，算式也。其得有二：若進位滿三以上，則得二；若滿二而進，則得一零。

分類:數學
薑

**薑**者，多年生草本植物也。厥根莖彭大，形臃腫不規，有辛辣味，可作蔬菜、調料、並供藥用。

分類:香料
三月〇日

**三月〇日**者，公曆三月一日之前日也。實與前年之二月廿八日、二月廿九日為同日。
祖寬

**祖寬**，遼東人，生卒不詳，明朝武將也。少有勇力。給侍祖大壽家，從軍有功，累官寧遠參將。部卒多塞外降人，所向克捷。

崇禎五年七月，叛將李九成等圍萊州急，詔發關外兵討之。寬與靳國臣、祖大弼、張韜率兵抵昌邑。巡撫朱大黃典獲賊書，約寬等為內應，以示寬等。皆誓滅賊以自明，乃用寬、國臣為前鋒。寬至沙河與賊遇，眾寡不敵，稍卻。會國臣至，拔刀大呼直前，寬、大弼、韜咸殊死戰，大敗賊兵，逐北抵城下，立解萊州圍。是月晦，進兵黃縣。賊傾巢出戰，寬等復大敗之，遂與劉澤清等築長圍以困登州。明年二月，賊始平。寬以解圍功，進都督僉事。再敘功，世廕外衛副千戶，進副總兵。

八年秋，命為援剿總兵官，督關外兵三千討流賊。十月至河南，巡撫陳必謙、監紀推官湯開遠令與左良玉抵靈寶，至則挫張獻忠於焦村。無何，高迎祥、李自成至，與獻忠合攻閿鄉。寬赴救，賊解而趨靈寶，斷良玉、寬軍不相應，遂東陷陝州，攻洛陽。良玉、寬至，迎祥、自成、獻忠皆走。良玉追迎祥，而寬分擊獻忠，夜督副將祖克勇等趨葛家莊，黎明遇賊，大破之。賊奔嵩縣九皋山，寬伏二軍於山溝誘之。賊趨下，伏發，斬馘九百有奇。尋與副將劉肇基、羅岱遇賊汝州圪料鎮，復大敗賊，伏屍二十餘里，斬馘千六百有奇。獻忠憤，合迎祥、自成兵，與寬戰龍門、白沙，截官軍為二。寬自斷後，士卒殊死鬥，自晨至夜分，復大捷，斬馘一千有奇。迎祥、自成乃走窺光州，寬督副將李輔明躡其後。賊走攻確山，寬等馳救，大破之，斬馘五百八十有奇。自成等遂東走廬州，攻圍七晝夜。明年正月，寬等至，賊奔全椒，遂圍滁州。南京太僕卿李覺斯、知州劉大鞏力禦之。而寬等軍至，奮擊大呼，諸軍無不一當百，自晨至晡，賊大敗。從城東五里追至關山之硃龍橋，橫屍枕藉，水為不流。二月，又從總理盧象升破賊七頂山，殲自成精卒殆盡。象升移軍南陽，命寬備鄧州。會賊渡漢江，入鄖、襄，余眾三萬匿內鄉、淅川山中。象升命寬與祖大樂等入山搜討。

邊軍強憨，性異他卒，不可以法繩。往時官軍多關中人，與賊鄉里，臨陣相勞苦，拋生口，棄輜重，即縱之去，謂之「打活仗」。邊軍不通言語，逢賊即殺，故多勝。然所過焚廬舍，淫婦女，恃功不戢；又利野戰，憚搜山；且見賊遠竄，非旬朔可定，自以為客將，無持久心。寬卒方過河，噪而逸。象升激勸再三，始聽命。至黨子口，仍按甲不行。而總兵李重鎮素恇怯，冀卸責，眾益思歸。象升乃力陳入山搜剿之難，請令寬、重鎮赴關中討賊。會總督洪承疇亦請之，寬等遂移軍陝西，隸承疇麾下。八月，京師被兵，召入衛。錄滁州功，進右都督，賚銀幣。事定，命赴寧遠協守。

十一年冬，詔寬率師援畿輔。及山東告急，寬逗遛。明年正月，濟南失守，褫職被逮，坐失陷籓封，竟棄市。

寬敢戰有功，稱驍將。性剛使氣，不為文吏所喜，卒致大辟，莫為論救。
五月卅五日

**五月卅五日**者，德國小說，埃利希·克斯特納作，一九三二年刊。原文標題解作《五月卅五日，又言康拉德啟程南洋》。
〇年

**〇年**者，存於佛曆、印度曆、緬曆、傣曆、新曆、天文紀年。不存於格里曆、儒略曆。

分類:律曆志
紫水

**紫水**，一名**紫溪**，湘水一脈也，水出湖南東安，逕縣城而入湘，人謂東安母水。

紫水源出舜皇山，在山北高掛嶺之洋和坪，源水名老龍江，水自西北至東南，左合龍溪，右合師公江、橫江、羊和江、源頭水、楊江諸水，逕大廟口、紫溪市、縣城白牙市、井頭圩，注湘於大江口。

水長七十二公里，一說九十六公里，域廣九百八十三平方公里，落差千五百五十米餘，坡降同比十一，年均流量七億立方米，均流每秒二十三又八五立方米。水流於深山丘陵，湍急而灘多，然紫自溪市下，終年可通木船。

紫水者，古名**太陽溪**，或謂**大陽江**、**大陽川水**，民傳上古舜帝南巡，數獵於此地，故山名舜皇，獵畢而順溪入湘。後崩於蒼梧，陵於九嶷，二妃來奔，泣竹留斑，淚絕血出，入溪而染，水成絳紫，此名之由。二妃自溺於湘，而成湘妃，乃楚人所祭者。

## 引據


分類:荊楚地理志
意大利麵樹

**意大利麵樹** ，英國戲言也。該報導於一九五七年四月一日，愚人節播映，長約三分。

一九五七年四月一日，英國廣播公司報曰：有植意大利麵之木者今豐收，得採麵而煮之。觀者竟以為真，乃問何以栽此木。答曰：「但置麵條於番茄罐中，以冀其成。」

## 據

分類:英國紀事
終幸問題

**終幸問題**，保羅·艾狄胥名之，數學問題。是題有定理，曰：平面有五點，必有四點能成凸四邊形。

亦有廣義定理云：有一正整數N，存有正整數M以使予平面以M點，必有N點能成凸N邊形。

使f(N)為M之最小可能值，則知
* f(3)=3，
* f(4)=5，
* f(5)=9，
* f(6)=17。

分類:數學
正六萬五千五百卅七邊形

**正六萬五千五百卅七邊形**，多邊形也。可尺規作圖，然耗力則甚鉅。

六萬五千五百卅七為2^{2^4}+1，為第五費馬數也。二次同餘論言若p為費馬數，則正p邊形可尺規繪之。

分類:幾何
普通驛

**普通驛**者，通曰「普通站」，膠濟鐵路之候也。處中原山東濰坊青州邵莊。

分類:膠濟鐵路
虛無島

**虛無島**，又譯**空虛島**，在本初子午線、赤道交界，大西洋畿內亞灣之中，東望西非海岸。

按一九八四年所定萬國大地測量系統，彼之所在，屬北緯零度、東經零度，本無一物，特設浮標，名曰「靈魂」，以示其處。

蓋虛無島一名，本屬笑語，謂徒具「靈魂」，而無地容身，故假以一島，稱以「虛無」以安之。

其處水深四千九百四十米，最近之地為安諾本島，在南緯一度二十五分、東經五度三十八分，屬赤道畿內亞。
## 據
*《英文維基》虛無島一文
爾母婢為所欲為公眾授權條款

縮圖|其徽標
**爾母婢為所欲為公眾授權條款**，自由軟體授權條款也。

## 緣起沿革
二〇〇〇年三月，是文用世。撰其者，一泰國人也。初，版號一點零。二〇〇四年十二月，法人桑·奥塞瓦新之。

## 據

分類:軟體
魯莊公

**魯莊公**，姬姓，諱同，魯君也。爲桓公子，享國卅二載。

## 事
桓公六年九月，文姜生公子同。

桓公十八年，薨，子同即位，是爲莊公。

莊公八年，以齊襄公多亂政，公子糾及大夫管仲、召忽奔魯。齊君尋見殺，魯師遂護糾之齊，然公子小白先就君位，是爲齊桓公。次年齊侯兵魯，大敗魯師，公以懼齊，殺公子糾於笙瀆，召忽亦自裁。魯大夫施伯恐齊再用管仲，諫殺之，公弗聽，管仲遂歸齊。

十年春，齊桓公伐魯，公與曹劌並乘，相戰於長勺之地，及齊人三鼓後而擊之，以剋齊師。

十三年，公與齊君會於柯，曹沫執匕首劫桓公，以使盡歸魯之侵地，既言之，曹沫投匕而還。齊桓公怒，欲悖厥約，管仲即諫，而魯之侵地具歸。

二十三年，莊公欲如齊觀社，曹劌以之不禮而諫，公弗從。

三十二年，莊公病，旋薨，閔公即位。

## 族
**父**
*魯桓公
**母**
*文姜
**兄弟**
*仲孫慶父
*公子牙
*季友
**妃**
*哀姜
*叔姜，生魯閔公
*孟任，生子斑
*成風，生魯釐公
**子**
*魯君子斑
*魯閔公
*魯釐公
*公子遂
**女**
*杞伯姬
*叔姬
## 據

分類:魯公世家
一又二又三又四又…

**一又二又三又四又…**，無窮級數，作 \sum_{n=1}^{\infin} n又三角形數，示:\sum_{n=1}^n n = \frac{n(n+1)}{2}。
以拉馬努金和，示：
:1+2+3+4+\cdots=-\frac{1}{12}

分類:數學
松下幸之助

**松下幸之助**，明治廿七年誕於和歌山縣海草郡。
平成元年四月廿七，薨，年九十四，葬大阪府守口市墓地。

分類:明治列傳
分類:和歌山縣列傳
水牛城犎牛水牛城犎牛懾懾水牛城犎牛

**水牛城犎牛水牛城犎牛威威水牛城犎牛**，英言也，示字一而義異者，合爲句也。

Buffalo者，釋義三，一為城名，曰水牛城；二為獸名，曰犎牛；三則為動詞，威嚇、懾服之意。直譯曰：

:水牛城犎牛水牛城犎牛懾懾水牛城犎牛。

實可解曰：

:水牛城之犎牛，為其同類所懾者，亦轉而懾其同類也。

分類:語言學
宇內至長既至無謂一影戲

《**宇內至長既至無謂一影戲**》，英影戲也。文森特·帕圖亞爾導演。一九六八年首映。

分類:英國影戲
下雨天留客天留我不留

**下雨天留客天留我不留**，多義之句，出自清趙恬養《增訂解人頤新集》。不註標點，則有七解，示標點之重任矣。

## 解
# 下雨天留客，天留我不留。
# 下雨天留客，天留我？不留。
# 下雨天留客，天留我不？留。
# 下雨，天留客；天留我不留？
# 下雨天，留客天，留我？不留。
# 下雨天，留客天；留我不？留。
# 下雨天，留客天，留我不留？

## 參
* 「下雨天留客天留我不留」的七種詮釋
吾好妹非妹

《**吾好妹非妹**》，日輕小說也。惠比須清司作。

分類:平成輕小說
分類:平成動畫
卐樹林

**卐樹林**在德勃蘭登堡烏克馬克澤尼克，松樹林也。面積為三千六平方米的林中，成「卐」，於希特勒治德之時植之。

分類:德國史
青木瓜沙拉之歌

《**青木瓜沙拉之歌**》者，泰國民歌也，一九七〇年詩琳通公主所作，時年十五。詞述青木瓜沙拉之作法。

一九九一年，彭普萬東詹以此曲歌之，後蘇娜里拉差西瑪重繹。

分類:泰國歌曲
互聯網無人知爾乃犬

**互聯網無人知爾乃犬**，網絡之俗語，語出彼得·施泰納之漫畫，西元一九九三年七月五日載於《紐約客》。畫中有黑犬坐於電腦前，一白犬在旁曰：「於互聯網，無人知爾乃犬也。」

## 緣起
《紐約客》者，文藝誌也。有畫師彼得·施泰納者，常鬻畫於斯，以資餬口。一九九三年七月五日，彼得繪一圖，題曰《互聯網無人知爾乃犬》，刊諸是誌。圖既出，播傳遐邇，眾皆歎賞，咸謂其深得網際匿名之趣與暢言之自由。彼得亦緣此獲酬美金五萬有餘。

越二年，微軟之比爾·蓋茨復出美金二百購之，以為插錄，載諸所著《未來之路》中。

## 引據

分類:網絡之俗
雞卵食單

《**雞卵食單**》者，普密蓬阿杜德所作曲也，詩琳通公主詞。一九九六年五月六日，甘拉亞妮瓦塔娜七十二壽辰食雞卵，由是得神思而有此作。

分類:泰國歌曲
既覽不答之情人

《**既覽不答之情人**》，臺灣電視劇也，鍾承翰、蔡黃汝、邱昊奇、黃瀞怡主演。

分類:臺視電視劇
分類:華人電視劇
麻醉風暴

《**麻醉風暴**》，電視劇也，述臺醫學之變，黃健瑋、吳慷仁、許瑋甯、黃仲崑主演。

分類:公視電視劇
分類:醫學
河南市

**河南市**屬大韓民國京畿道也。

## 沿革
一九八九年，廣州郡東、西、中部上山谷合而成置。

## 它典
* 河南市政府

分類:京畿道
豪特萬

**豪特萬**在匈牙利赫維什州。蓋「豪特萬」為匈牙利語，「六十」之意，又去布達佩斯約六十公里，而得名。

分類:匈牙利地方志
若高校棒球女經理既讀彼得·杜拉克

《**若高校棒球女經理既讀彼得·杜拉克**》，日小說也。岩崎夏海作。是作嘗改編，有漫畫、動畫、影戲。

分類:平成小說
分類:平成漫畫
分類:平成動畫
分類:平成影戲
豆

**豆**者，
*古食皿也，亦多為祭祀所用。本以盛黍稷，後多置醬羹；
*菽、荳之類；
*豆部，字典分部。
弁

**弁**者，貴胄所著頭衣也。有皮弁、爵弁之別，皮弁多縫製以白鹿皮，皮相接處綴以玉石，稱**濝**。

分類:衣
恚怒菩薩

《**恚怒菩薩**》，電視劇也，述臺戰後之事，改自小說，陳舜臣作，吳慷仁、巫建和、劉品言、林思宇、郭鑫、柯宇綸主演。

分類:公視電視劇
一把青

《**一把青**》，臺灣電視劇也，述國共內戰之事，改自小說《臺北人》，白先勇作，楊一展、楊謹華、藍鈞天、天心、吳慷仁、連俞涵、鍾承翰、温貞菱主演。

分類:公視電視劇
一九八九一念間

《**一九八九一念間**》，臺灣電視劇也，張立昂、邵雨薇、蔡黃汝、孫沁岳、楊鎮、張捷主演。

分類:華人電視劇
此豈愛乎

《**此豈愛乎**》，臺灣電視劇也，唐禹哲、李佳穎、簡宏霖、王思平主演。

分類:華人電視劇
內閣辦公間首席捕鼠官

**內閣辦公間首席捕鼠官**，稱號也，屬英揆之貓，居唐寧街十號。

分類:英國史
分類:職官誌
將使爾愛吾

《**將使爾愛吾**》，臺灣電視劇也，炎亞綸、郭雪芙、藤岡靛、王凱蒂、林珈安、唐振剛主演。

分類:華人電視劇
畢業前日彼盡崩解其二

《**畢業前日彼盡崩解其二**》，臺灣電視劇也，映於公視。張家瑜、巫建和、紀培慧、廖毅凡、高晨育、洪群鈞、單承矩、高英軒主演。

分類:公視電視劇